qundao/data-zh-poetry huggingface dataset:
遇同乡
作者：尹尚廉
朝代：清

武陵县北遇同乡，驻马回车怨夕阳。两字平安传语罢，不知何事泪千行。
间居有感
作者：尹尚廉
朝代：清

三亩扬雄旧草亭，终年独守《太玄经》。酒邀碧海苍龙劝，琴许青天白鹤听。窗外月明横桂影，座中风冷散兰馨。诸君谁爱疏狂性，赢得柴扉尽日扃。
游佛峪感怀林汲师
作者：尹廷兰
朝代：清

开皇千载后，梵宇至今开。仄径穿云入，群峰尾岱来。秋阴生大壑，木叶下灵台。林汲泉边过，凄然奠一杯。
赠董红珊少府
作者：尹廷兰
朝代：清

毗陵名士董红珊，不薄朝廷虮虱官。作吏风尘高适晚，题诗衣线孟郊寒。由来韶濩知音少，始信功名唾手难。为饱侏儒一囊粟，头衔惭与故人看。
过故人山居
作者：尹廷兰
朝代：清

鸡声出谷口，乔木带山家。村落霁春雨，野风开杏花。蜗庐虾菜饭，石鼎枣芽茶。爱尔田间味，清谈到日斜。
挽曾国荃联
作者：尹恭保
朝代：清
体裁：联

吹将相埙篪，溯由方召以来，史氏论勋皆冠绝；喻文章性命，从此阴何太息，尚书已逝更知稀。
南歌子·夜坐
作者：尹琼华
朝代：清

清漏莲花静，寒灯荷叶明。小楼罢绣坐含情。可笑小鬟偷睡、倚银屏。
花非花·灯花
作者：尹琼华
朝代：清

映纱窗，辉绣幕。乍含苞，旋吐萼。好占喜信准明朝，晓风莫便轻摇落。
花非花·雨花
作者：尹琼华
朝代：清

雾濛濛，丝缕缕。密还疏，来复去。行人莫怪断轻魂，小庭也酿愁无数。
题姜贞女画
作者：尹琼华
朝代：清

空闺工六法，取势入微茫。野渡涨秋水，远山明夕阳。古心无丽藻，淡墨有冰霜。不点双飞鸟，图中断颉颃。
和袁子才冬日寄怀韵
作者：尹继善
朝代：清

枫林红叶带霜飞，记得江干送马蹄。歌到离亭声断续，人分淮浦影东西。年来夜雨添新梦，画里青山忆旧题。千里相思君识否，斜阳满树暮云低。林园拜赐仰皇情，愧我年衰列上卿。廿载风花看几度，三春桃李喜重生。山连蓬岛峰还翠，池接昆湖水更清。纵有诗篇忙里得，那如把酒韵同赓。
和袁子才冬日寄怀韵·其一
作者：尹继善
朝代：清

枫林红叶带霜飞，记得江干送马蹄。歌到离亭声断续，人分淮浦影东西。年来夜雨添新梦，画里青山忆旧题。千里相思君识否，斜阳满树暮云低。
和袁子才冬日寄怀韵·其二
作者：尹继善
朝代：清

林园拜赐仰皇情，愧我年衰列上卿。廿载风花看几度，三春桃李喜重生。山连蓬岛峰还翠，池接昆湖水更清。纵有诗篇忙里得，那如把酒韵同赓。
和袁子才新春见赠
作者：尹继善
朝代：清

桃源咫尺谪仙人，春浪初生递锦鳞。爆竹声中消短鬓，梅花香里著间身。云归野岫光何淡，雪霁平林景更新。每有诗成先寄我，老来笔墨转相亲。
壬午七月石庵学使重过西园话旧仍用不系舟小集韵
作者：尹继善
朝代：清

积雨初收晚吹凉，西园留客对晴光。重来渐觉知交少，老去空添鬓发苍。远树烟笼钟岭翠，平池波泛藕花香。衔杯话到当年事，残暑疏星句未忘。栖霞胜处易句留，记否前番韵屡酬。松柏惯逢如旧雨，溪山正好是新秋。君应回首吟晴黛，我亦相思梦碧流。何日联镳苔径里，招携同上最高头。
壬午七月石庵学使重过西园话旧仍用不系舟小集韵·其一
作者：尹继善
朝代：清

积雨初收晚吹凉，西园留客对晴光。重来渐觉知交少，老去空添鬓发苍。远树烟笼钟岭翠，平池波泛藕花香。衔杯话到当年事，残暑疏星句未忘。
壬午七月石庵学使重过西园话旧仍用不系舟小集韵·其二
作者：尹继善
朝代：清

栖霞胜处易句留，记否前番韵屡酬。松柏惯逢如旧雨，溪山正好是新秋。君应回首吟晴黛，我亦相思梦碧流。何日联镳苔径里，招携同上最高头。
壬午秋日刘圃三学士重过西园喜赋二章仍用见赠韵
作者：尹继善
朝代：清

槛外晴空豁紫襟，西园重喜共登临。幽窗风过莲香远，曲岸烟凝柳色深。话旧频倾留客酒，问年易动感秋心。老来握手情弥笃，宁祇论诗是赏音。迢迢旌节度江关，暂坐浓阴积翠间。恰喜青云来旧侣，相看翠竹似清班。池开练影明斜日，秋送蝉声咽小山。知有椿堂时在念，片帆转眼又西还。
壬午秋日刘圃三学士重过西园喜赋二章仍用见赠韵·其一
作者：尹继善
朝代：清

槛外晴空豁紫襟，西园重喜共登临。幽窗风过莲香远，曲岸烟凝柳色深。话旧频倾留客酒，问年易动感秋心。老来握手情弥笃，宁祇论诗是赏音。
壬午秋日刘圃三学士重过西园喜赋二章仍用见赠韵·其二
作者：尹继善
朝代：清

迢迢旌节度江关，暂坐浓阴积翠间。恰喜青云来旧侣，相看翠竹似清班。池开练影明斜日，秋送蝉声咽小山。知有椿堂时在念，片帆转眼又西还。
次孙端人韵送别王次山钟仲恒
作者：尹继善
朝代：清

金汁江头雨未收，行人欲别意还留。离觞共劝他乡酒，落叶初飞满路秋。一顾空群传冀北，万山何处忆蛮州。知心自是难分手，况值天涯久宦游。
西园小集后花下独坐有怀子才仍叠前韵
作者：尹继善
朝代：清

幽栖岂是薄功名，厌说林深鸟不惊。白发时陪新弟子，青山也爱旧书生。承欢谁似饶其乐，舍肉还多见至情。料得冰楼无底事，横琴坐对月轮明。近赠芝兰种满除，巡檐采采孰相于。窗前鸟静间欹枕，竹里镫明夜读书。见面难如千里外，论交喜在廿年余。小仓也仿栖霞意，闻又新添水一渠。
西园小集后花下独坐有怀子才仍叠前韵·其一
作者：尹继善
朝代：清

幽栖岂是薄功名，厌说林深鸟不惊。白发时陪新弟子，青山也爱旧书生。承欢谁似饶其乐，舍肉还多见至情。料得冰楼无底事，横琴坐对月轮明。
西园小集后花下独坐有怀子才仍叠前韵·其二
作者：尹继善
朝代：清

近赠芝兰种满除，巡檐采采孰相于。窗前鸟静间欹枕，竹里镫明夜读书。见面难如千里外，论交喜在廿年余。小仓也仿栖霞意，闻又新添水一渠。
读刘皋闻便是离家莫忆家句有感再用前韵
作者：尹继善
朝代：清

老去逢春与转加，轩亭喜傍水之涯。须知小住谁非客，即便同归那是家。拟上虚舟还载酒，更邀别院看移花。枯枝落水皆堪赏，何必樽前有丽华。
过燕子矶游永济寺偶用壁间韵留赠默默上人
作者：尹继善
朝代：清

每过云蓝便系船，非关前路受风偏。秋残野岸丹枫冷，水落空江翠壁悬。月色微茫僧入定，钟声断续客初眠。回思十七年来事，似与名山有宿缘。
送高南畴赴贵州臬司任
作者：尹继善
朝代：清

共挂一帆轻，何堪唱《渭城》。离杯空有约，别句不成声。日霁霜仍暖，沙明水自清。故人前路少，雁影恰逢迎。万里苗疆路，黔山我旧过。峰高云傍马，磴险手攀萝。努力青霄远，伤离白发多。漫云非泽国，处处慎风波。
送高南畴赴贵州臬司任·其一
作者：尹继善
朝代：清

共挂一帆轻，何堪唱《渭城》。离杯空有约，别句不成声。日霁霜仍暖，沙明水自清。故人前路少，雁影恰逢迎。
送高南畴赴贵州臬司任·其二
作者：尹继善
朝代：清

万里苗疆路，黔山我旧过。峰高云傍马，磴险手攀萝。努力青霄远，伤离白发多。漫云非泽国，处处慎风波。
重阳后再游摄山接鹤峰前三日夜游摄山诗依韵和答
作者：尹继善
朝代：清

直似蓬莱境，休夸金谷园。虚亭悬木杪，远水接山根。露下苍苔润，风来落叶繁。静中闻鸟唤，可认是啼猿。极目鸿飞处，凌空塔影高。山明如冠玉，崖叠似奔涛。茗碗垆香伴，诗囊酒榼挑。胜游知几度，莫厌马蹄劳。忆昔登临始，犹然草树荒。穿林开曲径，凿石起层梁。池映天光满，桥通练影长。四时花柳色，不异锦屏张。
重阳后再游摄山接鹤峰前三日夜游摄山诗依韵和答·其一
作者：尹继善
朝代：清

直似蓬莱境，休夸金谷园。虚亭悬木杪，远水接山根。露下苍苔润，风来落叶繁。静中闻鸟唤，可认是啼猿。
重阳后再游摄山接鹤峰前三日夜游摄山诗依韵和答·其三
作者：尹继善
朝代：清

忆昔登临始，犹然草树荒。穿林开曲径，凿石起层梁。池映天光满，桥通练影长。四时花柳色，不异锦屏张。
重阳后再游摄山接鹤峰前三日夜游摄山诗依韵和答·其二
作者：尹继善
朝代：清

极目鸿飞处，凌空塔影高。山明如冠玉，崖叠似奔涛。茗碗垆香伴，诗囊酒榼挑。胜游知几度，莫厌马蹄劳。
喜雪和许海秋独游龙树寺韵
作者：尹耕云
朝代：清

寸抱久纡郁，及兹一疏散。物象滋悦愉，吾生远愁叹。京师视万方，形势喻枝干。去冬郊原赭，纬耒望将断。四山云忽同，后土白已漫。消息管天人，斋宫喜申旦。幽人与飞鸟，出门共所向。破除世网局，豁达天倪畅。危楼根青冥，高空列屏障。俯身视荒泽，葭菼色凄怆。会心匪一悰，遇物得万状。领君弦外音，寥寥契牙旷。
喜雪和许海秋独游龙树寺韵·其一
作者：尹耕云
朝代：清

寸抱久纡郁，及兹一疏散。物象滋悦愉，吾生远愁叹。京师视万方，形势喻枝干。去冬郊原赭，纬耒望将断。四山云忽同，后土白已漫。消息管天人，斋宫喜申旦。
喜雪和许海秋独游龙树寺韵·其二
作者：尹耕云
朝代：清

幽人与飞鸟，出门共所向。破除世网局，豁达天倪畅。危楼根青冥，高空列屏障。俯身视荒泽，葭菼色凄怆。会心匪一悰，遇物得万状。领君弦外音，寥寥契牙旷。
小集城南花之寺送朱伯韩前辈出都
作者：尹耕云
朝代：清

三年谒选滞长安，短发萧椮旅鬓残。老不低头犹倔强，病忘瘏口说孤寒。支撑乱后封疆易，调护军中将帅难。功过即今将定论，冰壶怀抱任人看。
淮楼听雨图为符南樵作
作者：尹耕云
朝代：清

淮流日夜向江海，淮上高楼屹然在。朱甍画栋照中原，人世几经云物改。荆溪郁郁霸王略，虎啸龙吟付寥廓。诗人猛士尽奔走，万象飞扬入杯杓。符子才名员半千，芒鞋踏破九州烟。每当风雨楼中夜，上下论心五百年。青山宿草黄泉锢，峥嵘百尺谈经处。乱后方思颇牧贤，生前苦被金张妒。雨声寂寞琴声绝，籍湜韩门有遗子。休问先生讲席荒，可怜弟子头如雪。黄鹤矶头苦战尘，临克结绮委荆榛。即今吴楚干戈满，嗟尔长安乞食人。
登山至大悲寺舍骑步行达龙王堂
作者：尹耕云
朝代：清

骏足有穷处，芒鞋凌丹梯。不知所历高，但觉天容低。只身入无境，回首迷故蹊。溯涧蔽圆景，攀岩窥阳曦。相违咫尺间，明晦殊参差。落叶纷四山，樵苏供群黎。奈何山中僧，启阖颇有时。牧儿藉草坐，牛羊满山陂。何当息尘贺，从汝相遨嬉。
答王壬秋高碧湄蔡与循见贻之作
作者：尹耕云
朝代：清

秋色三宵迥，端居百感侵。疏狂倚宽政，仕宦损初心。节物愁中老，人烟雨外深。无端乡思切，庄舄正高吟。
翠微山房对月
作者：尹耕云
朝代：清

松柏蔽广椒，薜萝翳幽户。夜气澄深寥，烟光澹林莽。謦咳偶一声，四山欲相语。默思尘世容，变态亦何取。晨眉方修蛾，夕步已猛虎。我拙百无营，遁迹避钟鼓。天高月正中，星斗稀可数。屏息游太初，气象见上古。陟降俨在庭，敢云不闻睹。安得终日心，常如此有主。
许昌岁暮有怀
作者：尹耕云
朝代：清

雨雪关河道阻跻，无情清颍日东西。白头乡梦萦儿女，赤手危疆怨鼓鼙。急事有谁歌采艾，覆羹无补到吹齑。侧身北望天轩轾，鸾凤于今不定栖。
赠周石君即用其集中周字韵
作者：尹耕云
朝代：清

分明火色鸢肩客，不信无人识马周。运去文章如土芥，时危仆竖忽公侯。豺狼气压荒郊静，雁鹜声孤大泽秋。相与一尊谈往事，春明回首不胜愁。
题冯林一侍讲邓尉山庐著书图
作者：尹耕云
朝代：清

天地风尘几草庐，铜坑山下闭门居。时来将相都论命，老去英雄只著书。吴会浮云苍狗后，具区秋水白鸥初。寻君便放烟波棹，七十二峰来钓鱼。
香山寺
作者：尹耕云
朝代：清

我闻香山老居士，欲来此地为间人。伊川中流阙对峙，三秋云物清且新。先生不归履道宅，潭月岩风数晨夕。婆娑九老会何所，漠漠厨烟冷香积。残碑断碣俱无有，画图独认西崖叟。西崖已不识香山，我更来当百年后。关中群盗方传箭，青袍白马纷然遍。一尊且自放高歌，十道谁知正酣战。人生会合岂有常，今日露华明日霜。眼前若得放舟去，此水东流经故乡。
登黄鹤楼
作者：尹艺
朝代：清

鹤踪一去古今愁，如此湖山如此楼。风景收来全楚月，笛声吹裂大江秋。晋唐几日皆陈迹，环颢何年纪再游。我亦有拳椎不碎，携樽酣酒最高头。
过亭子墟见渔船偶赋
作者：尹英图
朝代：清

郎抛罾罟妾轻桡，暮雨朝云任汐潮。网得一双文锦鲤，绿杨深处醉今宵。
挽张之洞联
作者：尹荣德
朝代：清
体裁：联

文字炳千秋，会通中外古今，披劝学一编，振聩启聋，功迈昌黎原道上；经猷维百世，调剂盈虚消息，读变法三摺，忠君爱国，心方诸葛出师长。
挽彭玉麟联
作者：尹荣沃
朝代：清
体裁：联

忆因羞沚屡关情，垒耻憾终天，自远佽金怜失恃；少震神威都丧胆，樗材惭无地，有时请命许登楼。
喝火令·咏镜
作者：尹蕙
朝代：清

整处原临鹊，愁来怕对鸾。一奁照遍小屏山。多少悲欢离合，难讳两眉弯。赏鉴情无隐，消磨骨自坚。何因挂向碧罗天。当作天边，明月十分圆。当作天边明月，长是十分圆。
杭州水月庵大士阁联
作者：尼普航
朝代：清
体裁：联

平堤分占西湖秀；杰阁留栖南海云。
如梦令·送许香滨归洞庭词，闺友赠言
作者：居一林
朝代：清

欲计山行行未。刚被东风吹起。一阵一心酸，吹得侬怀如醉。憔悴。憔悴。暗把珍珠滴碎。
摸鱼儿·题倪耘劬《野水闲鸥馆词》
作者：居庆
朝代：清

任栖迟、草堂幽绝，一泓秋水如镜。浮沉自有忘机乐，到此俗尘俱静。清梦稳。喜朝来、昂头举笏青山近。安排吏隐。试笑问山灵，水泉清浊，可有白鸥省。名区好，难得词人管领。天然觞咏佳境。方城才调蓝田趣，消受波光云影。吟眺永、聊偃息、神仙称尉风流甚。焚香试茗。算高咏溪山，闲谈风月，此外总休问。
眼儿媚·题倪耘劬《珠江夜泛图》
作者：居文
朝代：清

金樽檀板泛青翰。璧月漾银澜。胜游传遍，诗留烟墨，图绘霜纨。而今风景沧桑异，剩向画中看。海珠何处，平铺湘水，铲却君山。
江城子
作者：屈凤辉
朝代：清

春雨濛濛草色齐。绣帘垂。暮云低。愁听林中，时有一莺啼。无奈落花留不住，乱红飞过小桥西。
偶然作
作者：屈复
朝代：清

百金买骏马，千金买美人。万金买高爵，何处买青春？
偶然作
作者：屈复
朝代：清

百金买骏马，千金买美人；
万金买高爵，何处买青春？
力士椎
作者：屈复
朝代：清

力士误椎人共惜，搜之无迹疑鬼伯。天地且震动，日月亦变色。祖龙不死安可得，辒凉车已先褫魄。
古寺
作者：屈复
朝代：清

古寺无僧白昼阴，重来凄断百年心。青山不改春风路，黄叶苍苔一尺深。
夜泊新集
作者：屈复
朝代：清

破庙神横斜，败垣屋倾圾。鹑衣暮灌园，鸠面晴覆笠。自古有穷乡，胡然曰新集。并缆结两舟，当河排短楫。童仆更不眠，秉烛防盗贼。云暗木门城，鬼啸砖河驿。惭愧绿林豪，辱顾空囊客。风水一激薄，呼讯交相迫。我方伸足眠，杳杳东方白。
寺宿
作者：屈复
朝代：清

西风满天夜，古寺水云间。松际露新月，窗中堆乱山。诗书无佛果，钟磬向人闲。独坐寒窗下，樊川一雁还。
庐墓图
作者：屈复
朝代：清

湘江白云流，寸草心何有。结茅傍青山，苔痕化三秀。白云日以远，松柏日以茂。灵芝日以荣，岁月忽已久。岁月忽已久，遗书犹在手。郁郁松柏枝，上巢慈乌臼。慈乌绕陇啼，人静叶花厚。此图即蓼莪，老泪穿衣袖。
无端
作者：屈复
朝代：清

春染流云绿，芳烟横高楼。萧萧征马鸣，浩浩佩吴钩。红尘蔽天地，江湖万里游。驿路逢妇人，流离在嵩丘。饥寒尚无济，乃言千岁忧。野田花乱开，晚风冷于秋。无端此一身，白日过人头。
明妃
作者：屈复
朝代：清

阴山一去紫台空，环佩何劳怨朔风。汉帝六宫春草碧，只今谁在画图中。
杨司寇枉驾寓斋
作者：屈复
朝代：清

陆沈愧通识，荒谬悖时彦。置兹凉炎区，即理鹓鹭贱。高轩一以临，高言饫食楝。砌苔延古意，众籁洁庭院。艰哉何巍巍，出处蕴深鉴。谁能慎所守，隆持表独善。月露濯烟埃，疏雨洗河汉。因心结素云，惊飙吹不散。
梁园怀古
作者：屈复
朝代：清

龙香可寻隔云爇，红愁绿惨犹未歇。著处晴烟袅碧萝，尽日春风叫鶗鴂。数株残柳不胜情，野花斑斑照宫阙。乐府新歌一字无，黄河流水一朝掘。蛇老精灵引虺过，寒影荒地堕秋月。
王母庙
作者：屈复
朝代：清

七日龙鸾未可凭，终南遗庙白云层。阶前古柏寒无叶，门外瑶池积有冰。秦地山河留落日，汉家宫阙见孤灯。如今应是蟠桃熟，寂寞何人荐茂陵？
红芝驿
作者：屈复
朝代：清

红芝驿前杨柳绿，千枝万枝风谡谡。江山谨具追饷时，有身无首当怨谁。宁武关头血成碧，金马玉堂好颜色。胸中甲兵七篇锦，能多武功无惭德。西山薇蕨留余香，闻说夷齐下首阳。今日春风不忍见，桃李花开古道傍。东海空蹈鲁连节，边头枉啮苏卿雪。泪尽终南犹未倾，秦淮烟水渔阳月。
谒杨椒山先生祠
作者：屈复
朝代：清

冰玉丰姿尚凛然，信都遗庙古城边。每于乐府闻鸣凤，何似深山哭杜鹃。市酒有香行客荐，霜威清野晓光圆。永陵宫殿依然在，莫载灵旗北过燕。
过流曲川
作者：屈复
朝代：清

回风陷日天如梦，流曲川平暮尘涌。行人马嘶古道傍，离离禾黍旌旗动。杀气腾凌古战场，前啼鸺鹠后鹙鸧。降将云台曾未闻，三边侠骨空自香。岂知到海泾渭血，寒潮不上天山雪。井底蛙声竟何在，十万游魂哭夜月。满地閒花落新愁，至今河汉皆东流。同入蒲城化为碧，仙人掌上芙蓉色。
邓通钱
作者：屈复
朝代：清

黄头郎君忽有钱，王侯公卿皆比肩。尔钱来何路，乃敢凌豪贤。古无不崩之铜山，日中有钱人所羡，日夕饿死人谁怜。
题元遗山论诗后
作者：屈复
朝代：清

鸳鸯绣出一生心，野史亭中带泪吟。今古宁无炼石手，补天原不用金针。
题汉乐府后
作者：屈复
朝代：清

李陵苏武少陵师，直掩曹家横槊时。更有《房中》传乐府，汉京开国胜男儿。
黄梁梦卢生祠
作者：屈复
朝代：清

梦作公侯醒作仙，人间愿欲那能全。从知秦汉真天子，不及卢生一饷眠。
一丛花·烛花
作者：屈大均
朝代：清
体裁：词

初如金粟一丝悬。渐似玉芝鲜。风吹忽变芙蓉朵，喜心小，不作青烟。春色泥人，殷勤并蒂，膏火莫相煎。难明不必恨秋天。自有夜光妍。泪珠滴滴成红豆，欲穿起、寄与婵娟。山路远长，因君报喜，泣尽复嫣然。
一丛花·题西宁长春寺
作者：屈大均
朝代：清
体裁：词

弯头锦石似天屏。斜对寺门青。人家尽在芙蓉瓣，恨苍翠、沾湿窗棂。花半未名，禽多有姓，镇日共松亭。天然生就白云城。万嶂绕空冥。春归此地无人见，尽花气、薰煞仙灵。香雨渐消，频生皓月，缓步过前汀。
一冬
作者：屈大均
朝代：清
体裁：五言绝句

一冬不曾寒，新年寒始极。多谢涧边梅，报我春消息。
一冬
作者：屈大均
朝代：清
体裁：五言律诗

一冬嫌太暖，春至乃微寒。雷未三阳发，冰先十月残。毡裘今岁贱，灯火昔年欢。岭海诛求尽，哀鸿末得安。
一剪梅·胥口看梅
作者：屈大均
朝代：清
体裁：词

荡漾渔舟胥口来。湖上梅开。山上梅开。蒙蒙七十二峰隈。青失东雷。绿失西雷。一夕夷光白相催。香雪成堆。香粉成堆。风吹乾瓣作冰埃。千片单台。万片双台。
一夕
作者：屈大均
朝代：清
体裁：五言律诗

一夕吹人老，萧条苦朔风。雁愁菰米少，蝉恨柳条空。水菽谋偏拙，文章道亦穷。林乌头白尽，待哺意无穷。
一夕
作者：屈大均
朝代：清
体裁：五言绝句

一夕林中啸，秋声处处悲。天边有鸿雁，相应月斜时。
一斛珠
作者：屈大均
朝代：清
体裁：词

柳条休亸。朝朝攀折谁能那。翠眉春共青山锁。多事娇莺，苦向枝间坐。落絮纷纷时惹我。浮游未化萍千朵。嫌他雪点苍苔破。为语东风，吹向池塘堕。
一斛珠
作者：屈大均
朝代：清
体裁：词

鹧鸪催我。未十里、迟迟放舸。愁心不逐风吹过。落花谁那。偏向离中堕。欲掩雨窗当书卧。又前滩、狂涛声作。满江渔子争回柁，白鹭惊破，飞绕青山个。
一斛珠 其一 二首
作者：屈大均
朝代：清
体裁：词

媚儿开袖。芙蕖花出樱桃口。多生定念莲经否。欲吐芳香，辄自含辞久。荷叶不离双玉手。朝朝暮暮来擎酒。半酣方肯歌红豆。不信娇莺，似尔春声溜。
一斛珠·乞某子作树
作者：屈大均
朝代：清
体裁：词

古肥今瘦。三真六草多仙授。银钩趸尾人争购。一幅鹅溪，为写兰亭就。笔虎如今谁怒手。天门龙跳争驰骤。墨涛翻处蛟螭斗。更乞惊鸾，字字教如斗。
一斛珠·二首
作者：屈大均
朝代：清

媚儿开袖。芙蕖花出樱桃口。多生定念莲经否。欲吐芳香，辄自含辞久。荷叶不离双玉手。朝朝暮暮来擎酒。半酣方肯歌红豆。不信娇莺，似尔春声溜。海棠丝短。输他杨柳丝难断。流莺系得枝枝满。莫只贪眠，不耐腰身软。花絮无情风自乱。眉痕一任春深浅。生憎一树含烟暖。每共芭蕉，片片心舒倦。
一斛珠·其二
作者：屈大均
朝代：清
体裁：词

海棠丝短。输他杨柳丝难断。流莺系得枝枝满。莫只贪眠，不耐腰身软。花絮无情风自乱。眉痕一任春深浅。生憎一树含烟暖。每共芭蕉，片片心舒倦。
一斛珠·题林文木㧬画看竹图
作者：屈大均
朝代：清
体裁：词

萧疏翠竹，美人手爪时相触。枝枝叶叶如新沐。写向鹅绫，看尽潇湘绿。冰消细摺成春服。针神更使人如玉。丝丝难绣文章腹。腹里流光，照筼筜映谷。
一春
作者：屈大均
朝代：清
体裁：七言绝句

一春寒卧拥香篝，每恨东风吹满楼。故遣垂杨与垂柳，千丝万缕搅人愁。
一春
作者：屈大均
朝代：清

一春暄暖甚，微雨忽生寒。悔与锦衾别，徒令罗袂单。花教贫未已，酒使病无端。归去同冰蘖，兰房种合欢。无端艳阳候，作客向江皋。西上愁春水，东飞恨伯劳。庭帏增喜惧，儿女损清高。垂橐且归去，闺中忆大刀。客里多春思，无心对玉觞。莺知何处好，花只故园香。角枕无端别，瑶琴不忍张。无人买辞赋，取酒与卿尝。相亲方一月，即与镜台违。无力花留住，多情鸟唤归。桃根方倚楫，苏蕙正鸣机。少别成流滞，何因得奋飞。
一春
作者：屈大均
朝代：清
体裁：五言律诗

一春毛食久，十亩末青黄。作苦虽无力，居贫尚有方。水咸禾易烂，田瘠麦难长。不少夫家怨，辞农去故乡。
一春
作者：屈大均
朝代：清
体裁：七言律诗

一春烟雨失年华，生事萧条愧谢家。五子诗书忧靖节，六龙婚嫁累公沙。桃无红白都成实，梅有雌雄总作花。但使文章能富丽，联珠窦氏岂浮誇。
一春·其一
作者：屈大均
朝代：清
体裁：五言律诗

一春暄暖甚，微雨忽生寒。悔与锦衾别，徒令罗袂单。花教贫未已，酒使病无端。归去同冰蘖，兰房种合欢。
一春·其三
作者：屈大均
朝代：清
体裁：五言律诗

客里多春思，无心对玉觞。莺知何处好，花只故园香。角枕无端别，瑶琴不忍张。无人买辞赋，取酒与卿尝。
一春·其二
作者：屈大均
朝代：清
体裁：五言律诗

无端艳阳候，作客向江皋。西上愁春水，东飞恨伯劳。庭帏增喜惧，儿女损清高。垂橐且归去，闺中忆大刀。
一春·其四
作者：屈大均
朝代：清
体裁：五言律诗

相亲方一月，即与镜台违。无力花留住，多情鸟唤归。桃根方倚楫，苏蕙正鸣机。少别成流滞，何因得奋飞。
一林
作者：屈大均
朝代：清
体裁：七言绝句

一林秋色在贫家，红叶萧萧似落花。无数金钱在黄菊，欲持沽酒送年华。
一痕沙
作者：屈大均
朝代：清
体裁：词

一向汉儿高卧。早被阏氏笑破。彀满逾长城，骑飞轻。千里无人遮塞，空把关山自卖。何处四楼开。白登台。
一落索
作者：屈大均
朝代：清
体裁：词

不分柳烟花雨。暗将春去。歌慵笑懒向花朝，恁得似、莺多语。最恨匆匆神女，彩云无主。巫峰十二已迷人，更一片，香含露。
一落索
作者：屈大均
朝代：清
体裁：词

杜宇催春从汝。莫催人去。人留即是好春留，更一任、风和雨。怕见游丝飞絮。为伊无主。落花争似泪花红，只滴在、分襟处。
一落索 落花二首 其一
作者：屈大均
朝代：清
体裁：词

消受春光无几。流莺催尔。无端开落太匆匆，枉去争红紫。苦被东皇驱使。梦中相似，行云行雨总无情，教宋玉、空悲泪。
一落索 落花二首 其二
作者：屈大均
朝代：清
体裁：词

多谢燕儿衔汝。嘴粘红雨。纷纷青冢画梁间，栖宿多香土。两两呢喃相语。粉含脂吐。巢成即是玉钩斜，魂片片，恁为主。
一落索·落花二首
作者：屈大均
朝代：清

消受春光无几。流莺催尔。无端开落太匆匆，枉去争红紫。苦被东皇驱使。梦中相似，行云行雨总无情，教宋玉、空悲泪。多谢燕儿衔汝。嘴粘红雨。纷纷青冢画梁间，栖宿多香土。两两呢喃相语。粉含脂吐。巢成即是玉钩斜，魂片片，恁为主。
丁卯元日作奉和澹园六叔用来韵
作者：屈大均
朝代：清

一冬喧暖望寒来，元日阴阴雨不开。春色未随芳草转，年光已被绛桃催。能吟椒蕊馀中妇，喜弄莺雏有老莱。儿女鸤鸠方六七，堂前争得是花梅。正喜乾冬又湿年，定知谷贵欲耕田。莺花纵好非春色，雨雪偏多是朔天。亲在敢言身老大，时来尚觉命屯邅。苍苍客鬓多情甚，解为愁人一倍妍。
丁卯元日作奉和澹园六叔用来韵·其一
作者：屈大均
朝代：清
体裁：七言律诗

一冬喧暖望寒来，元日阴阴雨不开。春色未随芳草转，年光已被绛桃催。能吟椒蕊馀中妇，喜弄莺雏有老莱。儿女鸤鸠方六七，堂前争得是花梅。
丁卯元日作奉和澹园六叔用来韵·其二
作者：屈大均
朝代：清
体裁：七言律诗

正喜乾冬又湿年，定知谷贵欲耕田。莺花纵好非春色，雨雪偏多是朔天。亲在敢言身老大，时来尚觉命屯邅。苍苍客鬓多情甚，解为愁人一倍妍。
丁卯初春作
作者：屈大均
朝代：清

一冬因太暖，酿得一春寒。坐恨花多湿，行愁叶不乾。阴从人日甚，雨到上元残。已是无情绪，莺声更不欢。细雨从开岁，濛濛已浃旬。那知垂老日，尚作苦寒人。烟火吾方冷，莺花尔莫春。柳条长复短，牵恨过东邻。天含春气湿，似泪未成流。人去空留恨，莺来即唤愁。已青黄木浦，未绿白蘋洲。莫更吹花雪，茫茫使白头。平生明镜里，未有一愁心。老去方多恨，春来欲废吟。莺须怜梦好，花莫笑情深。一夕生离泪，无端在锦衾。
丁卯初春作·其一
作者：屈大均
朝代：清
体裁：五言律诗

一冬因太暖，酿得一春寒。坐恨花多湿，行愁叶不乾。阴从人日甚，雨到上元残。已是无情绪，莺声更不欢。
丁卯初春作·其三
作者：屈大均
朝代：清
体裁：五言律诗

天含春气湿，似泪未成流。人去空留恨，莺来即唤愁。已青黄木浦，未绿白蘋洲。莫更吹花雪，茫茫使白头。
丁卯初春作·其二
作者：屈大均
朝代：清
体裁：五言律诗

细雨从开岁，濛濛已浃旬。那知垂老日，尚作苦寒人。烟火吾方冷，莺花尔莫春。柳条长复短，牵恨过东邻。
丁卯初春作·其四
作者：屈大均
朝代：清
体裁：五言律诗

平生明镜里，未有一愁心。老去方多恨，春来欲废吟。莺须怜梦好，花莫笑情深。一夕生离泪，无端在锦衾。
丁卯腊月十三日恭逢家慈大人八十有四寿日喜赋五章
作者：屈大均
朝代：清

岁岁嘉平月，诗称寿母篇。麻姑将九十，桃子定三千。养恨芝薇薄，居愁市井偏。多金辞仲子，未是许身年。八十还馀四，生年值甲辰。讵知王氏腊，犹是汉皇人。膝下头皆白，堂前綵自新。多孙争杖屦，扶过杏花邻。忠养无穷日，难终孝子身。三千王母岁，六十老莱春。竹笋冬方茁，梅葩腊已新。炉红烧雉熟，持作早餐频。内则时时读，中言子法多。味调鱼子酱，香入燕儿窠。未恨清贫甚，徒嗟少壮过。莱衣无所有，日夕一渔蓑。有子黔娄似，生涯老更贫。多惭难绝俗，所幸未违亲。作苦成无养，为高致不仁。游盘今不敢，且保白华身。
丁卯腊月十三日恭逢家慈大人八十有四寿日喜赋五章·其一
作者：屈大均
朝代：清
体裁：诗

岁岁嘉平月，诗称寿母篇。麻姑将九十，桃子定三千。养恨芝薇薄，居愁市井偏。多金辞仲子，未是许身年。
丁卯腊月十三日恭逢家慈大人八十有四寿日喜赋五章·其三
作者：屈大均
朝代：清
体裁：诗

忠养无穷日，难终孝子身。三千王母岁，六十老莱春。竹笋冬方茁，梅葩腊已新。炉红烧雉熟，持作早餐频。
丁卯腊月十三日恭逢家慈大人八十有四寿日喜赋五章·其二
作者：屈大均
朝代：清
体裁：五言律诗

八十还馀四，生年值甲辰。讵知王氏腊，犹是汉皇人。膝下头皆白，堂前綵自新。多孙争杖屦，扶过杏花邻。
丁卯腊月十三日恭逢家慈大人八十有四寿日喜赋五章·其五
作者：屈大均
朝代：清
体裁：五言律诗

有子黔娄似，生涯老更贫。多惭难绝俗，所幸未违亲。作苦成无养，为高致不仁。游盘今不敢，且保白华身。
丁卯腊月十三日恭逢家慈大人八十有四寿日喜赋五章·其四
作者：屈大均
朝代：清
体裁：五言律诗

内则时时读，中言子法多。味调鱼子酱，香入燕儿窠。未恨清贫甚，徒嗟少壮过。莱衣无所有，日夕一渔蓑。
七夕
作者：屈大均
朝代：清
体裁：七言绝句

天上依然揽玉珂，人间不复画青蛾。而今却羡双星好，犹得年年一渡河。
七夕
作者：屈大均
朝代：清

天上惟今夜，欢娱世所知。终年隔河汉，未夕罢机丝。雨湿愁乌鹊，云晴见翠旗。穿针有儿女，怅望过桥时。向夕陈瓜果，楼端片月新。言观渡河女，因忆弄机人。乌鹊能相助，鸳鸯不自亲。盈盈皆一水，怅望湿罗巾。
七夕·其一
作者：屈大均
朝代：清
体裁：五言律诗

天上惟今夜，欢娱世所知。终年隔河汉，未夕罢机丝。雨湿愁乌鹊，云晴见翠旗。穿针有儿女，怅望过桥时。
七夕·其二
作者：屈大均
朝代：清
体裁：五言律诗

向夕陈瓜果，楼端片月新。言观渡河女，因忆弄机人。乌鹊能相助，鸳鸯不自亲。盈盈皆一水，怅望湿罗巾。
七夕作
作者：屈大均
朝代：清

暮归从锦水，瓜果客前陈。正及穿针节，新添乞巧人。玉簪香出髻，云液暖当唇。共惜天孙苦，年年隔汉津。年年牛女夕，归向画堂深。乌鹊忧无力，蜘蛛喜有心。殷勤碧玉女，缥缈紫箫音。不寐看银汉，泠泠花露阴。终岁匏瓜似，今宵织女逢。金钱还帝少，河汉隔天重。夜岂人间浅，情应天上浓。自今忍离别，仙去驾茅龙。云汉应清浅，双星渡未遥。家家罢机杼，一一望河桥。圣水月中汲，天香花外烧。七襄知巧绝，肯与我仁娇。
七夕作·其一
作者：屈大均
朝代：清
体裁：五言律诗

暮归从锦水，瓜果客前陈。正及穿针节，新添乞巧人。玉簪香出髻，云液暖当唇。共惜天孙苦，年年隔汉津。
七夕作·其三
作者：屈大均
朝代：清
体裁：五言律诗

终岁匏瓜似，今宵织女逢。金钱还帝少，河汉隔天重。夜岂人间浅，情应天上浓。自今忍离别，仙去驾茅龙。
七夕作·其二
作者：屈大均
朝代：清
体裁：五言律诗

年年牛女夕，归向画堂深。乌鹊忧无力，蜘蛛喜有心。殷勤碧玉女，缥缈紫箫音。不寐看银汉，泠泠花露阴。
七夕作·其四
作者：屈大均
朝代：清
体裁：五言律诗

云汉应清浅，双星渡未遥。家家罢机杼，一一望河桥。圣水月中汲，天香花外烧。七襄知巧绝，肯与我仁娇。
七夕前三日粟园小集分赋得东字朝字
作者：屈大均
朝代：清

生明才七夕，已盼绛河东。三日先乌鹊，双星即紫虹。应须瓜果待，莫遣酒尊空。爱尔池亭好，披襟纳晚风。黄姑频七夕，白帝始三朝。令节开针缕，佳期望斗杓。迎凉风乍至，送暑雨初消。月出楼西角，催吹紫玉箫。
七夕前三日粟园小集分赋得东字朝字·其一
作者：屈大均
朝代：清
体裁：五言律诗

生明才七夕，已盼绛河东。三日先乌鹊，双星即紫虹。应须瓜果待，莫遣酒尊空。爱尔池亭好，披襟纳晚风。
七夕前三日粟园小集分赋得东字朝字·其二
作者：屈大均
朝代：清
体裁：五言律诗

黄姑频七夕，白帝始三朝。令节开针缕，佳期望斗杓。迎凉风乍至，送暑雨初消。月出楼西角，催吹紫玉箫。
七夕后二日送王君还渠阳
作者：屈大均
朝代：清
体裁：古风

双江合流何汤汤，左江右湖城中央。浮桥冲断望风雨，迟君一日开帆樯。炎云欲散苦未散，秋过七夕方微凉。平头交扇尚挥汗，解襟且复依林塘。君今拜亲留不可，八千馀里归称觞。阿兄晨羞弟夕膳，笑加匕箸因芬芳。紫芝老父两眉秀，白鹿仙人双耳长。明岁能来觐叔父，宝坻美酒多携将。惠阳郡楼一再酌，更看灵鹊填河梁。
七夕咏牛女
作者：屈大均
朝代：清

蛾眉光出绛河分，掩映明霞织女裙。不作蟾蝫飞入月，长劳乌鹊结成云。花针处处抽红缕，香粉家家散紫芬。未夕黄姑牛罢饮，桥边却扇笑氤氲。银潢高泛海人槎，喜见天孙渡羽车。诒凤无缘求务女，牵牛有幸胜匏瓜。月中易得西王药，云外难寻帝子家。二七佳期秋及早，仙灵故事最芬葩。服罢瑶箱向夕閒，合欢应不减人间。生离但得如河鼓，死育宁辞作破环。百合香薰经岁梦，九光灯照隔秋颜。心悲兰夜难为永，未曙扶曦已可攀。浣纱终岁苦参商，又涉明河万里长。未许客星窥织作，频从南斗得津梁。冰开七子团团镜，露浥双鸾片片裳。手爪昭回助云汉，定知天肯报文章。东西河水只分流，割断云潢作御沟。职与婺星皆寡宿，生为天媛更离愁。鸳鸯有愧双青鸟，瞻兔无情一白头。婉娈未终初日上，明年含睇又凉秋。
七夕咏牛女·其一
作者：屈大均
朝代：清
体裁：七言律诗

蛾眉光出绛河分，掩映明霞织女裙。不作蟾蝫飞入月，长劳乌鹊结成云。花针处处抽红缕，香粉家家散紫芬。未夕黄姑牛罢饮，桥边却扇笑氤氲。
七夕咏牛女·其三
作者：屈大均
朝代：清
体裁：七言律诗

服罢瑶箱向夕閒，合欢应不减人间。生离但得如河鼓，死育宁辞作破环。百合香薰经岁梦，九光灯照隔秋颜。心悲兰夜难为永，未曙扶曦已可攀。
七夕咏牛女·其二
作者：屈大均
朝代：清
体裁：七言律诗

银潢高泛海人槎，喜见天孙渡羽车。诒凤无缘求务女，牵牛有幸胜匏瓜。月中易得西王药，云外难寻帝子家。二七佳期秋及早，仙灵故事最芬葩。
七夕咏牛女·其五
作者：屈大均
朝代：清
体裁：七言律诗

东西河水只分流，割断云潢作御沟。职与婺星皆寡宿，生为天媛更离愁。鸳鸯有愧双青鸟，瞻兔无情一白头。婉娈未终初日上，明年含睇又凉秋。
七夕咏牛女·其四
作者：屈大均
朝代：清
体裁：七言律诗

浣纱终岁苦参商，又涉明河万里长。未许客星窥织作，频从南斗得津梁。冰开七子团团镜，露浥双鸾片片裳。手爪昭回助云汉，定知天肯报文章。
七夕咏璇玑图
作者：屈大均
朝代：清
体裁：七言律诗

佳人织锦按河图，天上璇玑得似无。文字能令琴瑟好，风流悔使蕙兰孤。牵牛此夕逢天女，白兔他家忆故夫。手爪如君皆巧绝，更谁山上采蘼芜。
七夕娄门舟中有怀
作者：屈大均
朝代：清
体裁：五言律诗

年年牛女夕，江上起相思。天上犹难见，人间讵可期。泪浮银汉满，歌送玉杯迟。一片娄东水，含愁无尽时。
七夕家舍人兄奉命归娶赋赠
作者：屈大均
朝代：清
体裁：七言律诗

仙郎初校秘书回，帝赐乘龙夜宴开。银烛光分鳷鹊殿，玉箫声满凤凰台。双星亦向天河渡，五夜无令花漏催。京兆新眉如画就，早将银管入蓬莱。
七夕归自端州有作
作者：屈大均
朝代：清

年年当七夕，千里亦还家。爱看穿针妇，欢陈乞巧花。云含桥影细，星射水光斜。儿女逢佳节，容妆分外华。归乘瓜果会，七夕未参商。天上双牛女，人间一凤凰。月明环佩影，风暗蕙兰香。莫使星河曙，长教夜未央。清浅天河水，风波更勿疑。黄姑迎及早，织女渡休迟。乌鹊输灵羽，蜘蛛散巧丝。汝南鸡怕汝，无赖五更时。人间多死别，天上只生离。辛苦双星隔，殷勤一夕期。泪添银汉水，衣罥桂华枝。绝胜嫦娥寡，凄凉入月时。
七夕归自端州有作·其一
作者：屈大均
朝代：清
体裁：五言律诗

年年当七夕，千里亦还家。爱看穿针妇，欢陈乞巧花。云含桥影细，星射水光斜。儿女逢佳节，容妆分外华。
七夕归自端州有作·其三
作者：屈大均
朝代：清
体裁：五言律诗

清浅天河水，风波更勿疑。黄姑迎及早，织女渡休迟。乌鹊输灵羽，蜘蛛散巧丝。汝南鸡怕汝，无赖五更时。
七夕归自端州有作·其二
作者：屈大均
朝代：清
体裁：五言律诗

归乘瓜果会，七夕未参商。天上双牛女，人间一凤凰。月明环佩影，风暗蕙兰香。莫使星河曙，长教夜未央。
七夕归自端州有作·其四
作者：屈大均
朝代：清
体裁：五言律诗

人间多死别，天上只生离。辛苦双星隔，殷勤一夕期。泪添银汉水，衣罥桂华枝。绝胜嫦娥寡，凄凉入月时。
七夕词
作者：屈大均
朝代：清

天帝金钱货不还，二灵长隔绛河间。终年织锦成何用，泪洒支机石尽斑。渐及斜阳渡恐迟，河边似见凤軿移。未教乌鹊迎仙佩，先遣蜘蛛送巧丝。细犊朝朝耕紫烟，宫中未有馆甥年。应知帝亦怜儿女，不遣天孙去馌田。何妨天妹耦耕来，隔水如闻机杼哀。饮尽银河应有日，牵牛不用月明回。莫道人间有恨人，双星天上更酸辛。若教精卫填河汉，清浅而今已作尘。相思相望老年华，一宿欢娱未有家。织女何殊双顾兔，牵牛亦是一匏瓜。人间不复见神娥，岁岁佳期一度多。最是黄姑生命好，不须身自渡银河。相逢早巳慰参商，此夕何劳玉漏长。绝胜月中垂两足，蟾蜍相与作鸳鸯。
七夕词·其一
作者：屈大均
朝代：清
体裁：七言绝句

天帝金钱货不还，二灵长隔绛河间。终年织锦成何用，泪洒支机石尽斑。
七夕词·其七
作者：屈大均
朝代：清
体裁：七言绝句

人间不复见神娥，岁岁佳期一度多。最是黄姑生命好，不须身自渡银河。
七夕词·其三
作者：屈大均
朝代：清
体裁：七言绝句

细犊朝朝耕紫烟，宫中未有馆甥年。应知帝亦怜儿女，不遣天孙去馌田。
七夕词·其二
作者：屈大均
朝代：清
体裁：七言绝句

渐及斜阳渡恐迟，河边似见凤軿移。未教乌鹊迎仙佩，先遣蜘蛛送巧丝。
七夕词·其五
作者：屈大均
朝代：清
体裁：七言绝句

莫道人间有恨人，双星天上更酸辛。若教精卫填河汉，清浅而今已作尘。
七夕词·其八
作者：屈大均
朝代：清
体裁：七言绝句

相逢早巳慰参商，此夕何劳玉漏长。绝胜月中垂两足，蟾蜍相与作鸳鸯。
七夕词·其六
作者：屈大均
朝代：清
体裁：七言绝句

相思相望老年华，一宿欢娱未有家。织女何殊双顾兔，牵牛亦是一匏瓜。
七夕词·其四
作者：屈大均
朝代：清
体裁：七言绝句

何妨天妹耦耕来，隔水如闻机杼哀。饮尽银河应有日，牵牛不用月明回。
七娘子
作者：屈大均
朝代：清
体裁：词

愁来又路从烟草。东风不把蘼芜扫。丝短丝长，将愁萦绕，萋萋一片先春老。紫骝娇向香泥倒。绿乾红湿多行潦。欲问萝村，无人知道。茫茫不觉山花好。
七寸桃
作者：屈大均
朝代：清
体裁：七言律诗

夭桃七寸已生花，有叶无枝朵朵霞。不待三春方少好，未曾一岁即纷葩。红颜赖尔多秋实，白首须君共岁华。十四莫愁生子早，雒阳谁不羡卢家。
七星岩
作者：屈大均
朝代：清
体裁：五言律诗

玲珑数岩穴，明灭一烟霞。石乳凝为石，花光散作花。莓苔多绿字，蝙蝠是丹砂。散带寻仙迹，行行磴道斜。
七星岩下作
作者：屈大均
朝代：清

云作芙蓉蒂，湖开白玉盘。天从双石入，人以一泉寒。水影多鱼翠，山香有鹤兰。临流无所事，祗是弄渔竿。多事水芙蓉，枝枝作一峰。洞门开乱石，地道出寒松。自汲从天井，人归及暮钟。啼莺虽咫尺，已隔白云重。拔地几千尺，参差是箨龙。孤云因有本，片石亦成峰。壁断烟松接，岩虚乳穴重。无人啸台坐，渐见紫苔封。
七星岩下作·其一
作者：屈大均
朝代：清
体裁：五言律诗

云作芙蓉蒂，湖开白玉盘。天从双石入，人以一泉寒。水影多鱼翠，山香有鹤兰。临流无所事，祗是弄渔竿。
七星岩下作·其三
作者：屈大均
朝代：清
体裁：五言律诗

拔地几千尺，参差是箨龙。孤云因有本，片石亦成峰。壁断烟松接，岩虚乳穴重。无人啸台坐，渐见紫苔封。
七星岩下作·其二
作者：屈大均
朝代：清
体裁：五言律诗

多事水芙蓉，枝枝作一峰。洞门开乱石，地道出寒松。自汲从天井，人归及暮钟。啼莺虽咫尺，已隔白云重。
七星岩作
作者：屈大均
朝代：清
体裁：七言律诗

乳窦玲珑处处开，空中无日不生雷。七峰婉转如珠斗，一水浮沉有玉杯。风雨东西分洞出，云霞日夕满城来。华不爱向湖中注，鼓棹教人日溯洄。
七星岩磨厓题名歌
作者：屈大均
朝代：清
体裁：古风

七星化作七芙蓉，斗柄乃是玉屏峰。中有夹天千尺峡，天开一罅烟重重。振策飞厓同我友，摩挲怪石云濡手。心怜绝壁势争雄，欲得蛟螭字如斗。君也今之顾八分，石经瘦劲汝其伦。墨气淋漓山鬼泣，无端破我苍苔痕。白石肌肤如玉雪，磨砻欲出巨灵血，数声斧外何清越。石工一字一螺金，丁丁日夕愁穿穴。石火射人光不寒，为君留得冰雪肝。姓名他日谁不朽，置身且学此峰峦。
万安县道中
作者：屈大均
朝代：清
体裁：七言律诗

南风九月未生凉，渐近炎天岂有霜。已见鹧鸪来大庾，更闻鸿雁自衡阳。滩愁惶恐当前路，山恨零丁是故乡。北塞频归南塞上，祗应雄剑识肝肠。
万年欢·为百有五岁梁淳儒翁寿
作者：屈大均
朝代：清
体裁：词

绿随青瞳，好眉华发，八公推尔年尊。膝下公沙龙子，一一多孙。一百春秋又五，奇龄好，天与东园。东方妾，大小鸳鸯。蚌胎新产珠媛。凝脂滑肤作枕，与辟寒燕玉，日夜春温。玉女明星浆水，两乳相喷。不使张苍齿落，多饮取、孩笑同喧。茶枝杖，扶过花村，寿星人喜临门。
丈菊
作者：屈大均
朝代：清
体裁：七言绝句

挺出东篱丈许长，越人争道女华王。霜英未易枝头掇，一一高含岁晏香。
三原人日作
作者：屈大均
朝代：清
体裁：五言律诗

春水流澌满，双渠接瓠中。桥横清峪阔，城倚仲山雄。游女骄人日，新妆俨汉宫。藏梅犹冻雪，著柳已光风。
三原题杜子草堂
作者：屈大均
朝代：清
体裁：五言律诗

从君来谷口，日夕赋閒居。田傍池阳薮，门临郑国渠。峰高先积雪，花落细沾书。太华劳相导，游仙驾鹿车。
三叠泉
作者：屈大均
朝代：清
体裁：七言绝句

庐山瀑布皆千尺，三叠飞泉势更长。三石梁边人不见，天风吹作满天霜。
三叠泉操
作者：屈大均
朝代：清
体裁：古风

我观泉兮，下不在渊，上不在天，中不在五老之峰兮大月之山。然则泉安在兮，盖在乎吾心之玄。玄为天之一兮，其生泉也，在于雷欲动而未动之先。为天之命兮所以开乾。人知其出于山下兮，不知其以吾心为源。夫以吾心为源，则无往而不在者斯泉。安必其下在渊而上在天，中在五老之峰兮大月之山。
三峡涧
作者：屈大均
朝代：清
体裁：五言律诗

廿四溪潭汇，惊雷响不通。如何三峡水，都在一桥中。白喷炎天雪，寒吹古涧风。栖贤僧舍外，坐久瀑声空。
三川
作者：屈大均
朝代：清
体裁：七言绝句

三川水落限门长，秋色苍苍接越裳。海月明时拾海月，人人素足白如霜。
三月
作者：屈大均
朝代：清
体裁：七言绝句

三月潮鱼尽上田，渔人塞箔向江边。我家江口知渔事，著得渔书十二篇。
三月六日集
作者：屈大均
朝代：清
体裁：七言律诗

萧条为客恨江东，此日壶觞慰转蓬。自有山川知故国，谁从花草问离宫。文章已作南朝气，歌舞犹含朔漠风。愁绝园陵寒食节，君臣留得杜鹃红。
三月晦日与诸子分赋
作者：屈大均
朝代：清
体裁：五言律诗

一日犹青帝，春光未觉非。飞花虽送送，啼鸟自依依。酒且如流水，吟须到晓晖。明年开岁后，即共对芳菲。
三水县访朱丈
作者：屈大均
朝代：清
体裁：五言律诗

地控三江口，城开白塔村。市桥春雨滑，渔艇暮潮喧。肄水清浮县，昆都翠映门。停桡访知己，相见恋琴尊。
三水舟中
作者：屈大均
朝代：清
体裁：七言律诗

青山一路翠沉浮，雨过潮生竞放舟。贺水东趋西水去，绥江南入北江流。半天花发斑枝树，三月红开荔子洲。昨夜黄鱼随电至，野人抛网遍沙头。
三涌操
作者：屈大均
朝代：清
体裁：琴操

入水不肯沉，骂奴犹未毕。身轻乘文鱼，三跃江中出。佳人一赫怒，波涛为羡溢。髐箭虽纷纷，难损芝兰质。去为湘妃娣，魂烈知无匹。
三烈魂操
作者：屈大均
朝代：清

彼绡者衣兮，水之不能濡，美人之血红如荼兮。彼衣者绡兮，火之不能爇，美人之心皎如雪兮。毋留我绡兮，吾魂与之而东飘兮。毋留我衣兮，吾魂与之而西飞兮。噫嘻烈兮，不自言之，而谁之知兮。呜呼噫嘻，井之阴阴兮，美人以其魂嫁犹不沉兮。匪一日之沉兮，何以得君子百年之心兮。谢君之友兮，以礼而合幽明之瑟琴兮。击奴击奴，奴虽不死已碎颅，脑血可以溅吾夫。纤纤女手有霹雳，泰山难与秋毫敌。丈夫何必是荆轲，死为鬼雄随所击。
三烈魂操 其三 苏氏妇
作者：屈大均
朝代：清
体裁：古风

击奴击奴，奴虽不死已碎颅，脑血可以溅吾夫。纤纤女手有霹雳，泰山难与秋毫敌。丈夫何必是荆轲，死为鬼雄随所击。
三烈魂操 其二 湛氏女
作者：屈大均
朝代：清
体裁：古风

呜呼噫嘻，井之阴阴兮，美人以其魂嫁犹不沉兮。匪一日之沉兮，何以得君子百年之心兮。谢君之友兮，以礼而合幽明之瑟琴兮。
三烈魂操·其一
作者：屈大均
朝代：清
体裁：古风

彼绡者衣兮，水之不能濡，美人之血红如荼兮。彼衣者绡兮，火之不能爇，美人之心皎如雪兮。毋留我绡兮，吾魂与之而东飘兮。毋留我衣兮，吾魂与之而西飞兮。噫嘻烈兮，不自言之，而谁之知兮。
三黄鹄堂操
作者：屈大均
朝代：清
体裁：古风

老黄鹄兮太姑与姑，年皆耋兮无子与娱。少黄鹄兮年始雏，未成妇兮代子为乌。乌朝反哺兮堂上，暮滴酒兮黄垆。老黄鹄兮不幸，两早寡兮无夫。赖少黄鹄兮以未亡命，寄手瓜兮织素为餔。噫吁嘻，门以内兮黄鹄，乃有三兮何辜。皇天兮仁物，何黄鹄兮偏孤。
上三峡谣
作者：屈大均
朝代：清
体裁：四言诗

潮上飞来，一宿即回。飞来潮上，二禺皆响。
上两广制府
作者：屈大均
朝代：清
体裁：五言排律

南岳诸侯长，东西节制同。建标蛮越界，开府尉佗宫。虎拜从文祖，龙骧是阿童。文昌横大帐，武库满彤弓。喉舌持珠斗，精诚致玉虹。富民应日引，享帝已年丰。啸咤云雷起，经营土宇雄。益初方大作，升五正多功。阶陟崧台峻，楼悬沥水崇。炎天霜肃肃，晴日雨濛濛。蜃吐朱旗气，鹰吟白简风。垣墉那有隼，衽席尽如熊。赤舄居无外，黄裳美在中。鹓雏生八桂，凤子出双桐。客宿依牛女，王基问祝融。文章持正朔，雅颂托宗工。礼乐兴方始，春秋注未终。神明因有道，鼓舞自无穷。折节先岩穴，居身必华嵩。门馀鸣剑客，座得浣花翁。贱子钦威重，愚生抱困蒙。恭闻三吐德，愿效一言忠。文献悲当世，删修愧在躬。网罗千卷失，箴缕百家通。渊府推吾相，裁成望我公。敢将黄老进，安用大师攻。作序求皇甫，为金笑葛洪。书繁难绣版，力竭为雕虫。桑梓凭兹答，权衡苦不聪。自媒将拙赋，应得当虚衷。
上元后二夕惠州韶州两使君暨诸公同集长寿精蓝分得一先韵
作者：屈大均
朝代：清

光含佛火百轮妍，三五犹馀两夕圆。上客玉毫崔液赋，使君金镜谢庄篇。觞飞不记红牙箸，钩戏争探白腹钱。催放银花无数树，炎炎春色结丹烟。南油满注百枝燃，火里春生不夜天。露冕双临光乍合，冰轮两食影仍圆。竹林荒宴惟须达，莲社风流可是禅。玉漏休催归骑散，看灯未尽简文笺。
上元后二夕惠州韶州两使君暨诸公同集长寿精蓝分得一先韵·其一
作者：屈大均
朝代：清
体裁：七言律诗

光含佛火百轮妍，三五犹馀两夕圆。上客玉毫崔液赋，使君金镜谢庄篇。觞飞不记红牙箸，钩戏争探白腹钱。催放银花无数树，炎炎春色结丹烟。
上元后二夕惠州韶州两使君暨诸公同集长寿精蓝分得一先韵·其二
作者：屈大均
朝代：清
体裁：七言律诗

南油满注百枝燃，火里春生不夜天。露冕双临光乍合，冰轮两食影仍圆。竹林荒宴惟须达，莲社风流可是禅。玉漏休催归骑散，看灯未尽简文笺。
上十八滩
作者：屈大均
朝代：清

滩口云峰万朵迎，崩波直下虎头城。声含乱石雷霆怒，光出阴崖日月生。天险岂容南越得，时艰先使赣江清。横穿瀑布三朝暮，上尽黄牛水未平。双帆倾仄入洪波，勍敌其如巨石多。水底风雷争喷出，烟中林岫暗飞过。蛇蟠有气吹黄叶，猿饮无声下绿萝。末至储潭犹险在，且从中直玩岩阿。
上十八滩·其一
作者：屈大均
朝代：清
体裁：七言律诗

滩口云峰万朵迎，崩波直下虎头城。声含乱石雷霆怒，光出阴崖日月生。天险岂容南越得，时艰先使赣江清。横穿瀑布三朝暮，上尽黄牛水未平。
上十八滩·其二
作者：屈大均
朝代：清
体裁：七言律诗

双帆倾仄入洪波，勍敌其如巨石多。水底风雷争喷出，烟中林岫暗飞过。蛇蟠有气吹黄叶，猿饮无声下绿萝。末至储潭犹险在，且从中直玩岩阿。
上千尺峡百尺峡至温神洞宿
作者：屈大均
朝代：清
体裁：古风

十八盘尽见西峰，游人匍匐上芙蓉。攀援铁绠数千尺，身似飞猿时一掷。阴阴天井上穿天，袅袅石梯悬度石。神爽先飞玉女峰，啸歌暂憩羽人宅。月中明灭白云流，风外砰磅瀑泉激。咫尺翻愁帝座逼，吐纳聪明慎今夕。
上峡
作者：屈大均
朝代：清
体裁：古风

水如奔箭穿霞壁，舟与浪花相拒敌。千岩万壑势将崩，一石中流犹荡击。风挟惊涛似飓来，斜吹一半断虹开。潮向北江犹可上，西江从未有潮回。北江势比西江缓，水性西江尤劲悍。时时一口似龙门，万里飞流束欲断。牂牁至此尾闾同，到海犹须两日功。倾泻不教元气尽，故为三峡吕梁中。
上弦月
作者：屈大均
朝代：清
体裁：五言律诗

上弦今夜月，寒射暮烟消。一半山河影，含阴在泬寥。光微初受日，气冷欲生潮。未得全开镜，佳人隔斗杓。
上某佥事
作者：屈大均
朝代：清
体裁：七言律诗

翩翩旌节日南回，五岭枢机宪府开。天下持平廷尉在，关中居重相侯来。声诗此日归荆国，饮御何人在越台。无限莺花欢士女，拟将珠海注春杯。
上泷谣
作者：屈大均
朝代：清
体裁：七言绝句

上泷下泷舟不同，双船与石相争雄。我行亦与篙人似，半在船中半水中。
上泷谣四章
作者：屈大均
朝代：清

宁上三峡，莫上六泷。上泷犹可，下泷杀我。船随飞流，入于泷湫。千尺之势，十沉一浮。篙直如箭，船石不见。篙曲如弓，船石相舂。上泷船单，下泷船双。六泷可过，一石不容。
上泷谣四章
作者：屈大均
朝代：清
体裁：四言诗

宁上三峡，莫上六泷。上泷犹可，下泷杀我。（一章）船随飞流，入于泷湫。千尺之势，十沉一浮。（二章）篙直如箭，船石不见。篙曲如弓，船石相舂。（三章）上泷船单，下泷船双。六泷可过，一石不容。（四章）
上滩
作者：屈大均
朝代：清
体裁：五言绝句

舟随乱石转，转转上青天。十八滩行尽，行人非少年。
上滩谣三章
作者：屈大均
朝代：清

一滩一尺，十滩一丈。高高不穷，滩在天上。朝上乌蛮，暮上乌蛮。一滩十日，我发将斑。妇人撑右，丈夫撑左。估客笑人，眠篙不可。
上滩谣三章
作者：屈大均
朝代：清
体裁：四言诗

一滩一尺，十滩一丈。高高不穷，滩在天上。（一章）朝上乌蛮，暮上乌蛮。一滩十日，我发将斑。（二章）妇人撑右，丈夫撑左。估客笑人，眠篙不可。（三章）
上端州作
作者：屈大均
朝代：清

西上愁洄溯，扁舟入瘴云。山从三峡合，水向二江分。蕉叶村村映，柑花处处薰。夕阳烟翠里，笳鼓起蛮军。花下野人舟，担篙上逆流。地馀青草瘴，人有鹧鸪愁。一峡牂柯束，千家郁水浮。榕阴天半起，知是古崧丘。
上端州作·其一
作者：屈大均
朝代：清
体裁：五言律诗

西上愁洄溯，扁舟入瘴云。山从三峡合，水向二江分。蕉叶村村映，柑花处处薰。夕阳烟翠里，笳鼓起蛮军。
上端州作·其二
作者：屈大均
朝代：清
体裁：五言律诗

花下野人舟，担篙上逆流。地馀青草瘴，人有鹧鸪愁。一峡牂柯束，千家郁水浮。榕阴天半起，知是古崧丘。
上西江作
作者：屈大均
朝代：清
体裁：五言律诗

又溯牂江上，秋来跋涉劳。风吹青冻大，浪作白头高。能渴须凉粉，蠲愁更浊醪。落帆就溪女，索取鲙鱼刀。
上都
作者：屈大均
朝代：清

白酪黄羊捧御娥，貂房半在独峰驼。阏氏本是天公主，耳坠金环一倍多。墩夹边墙内外长，纷纷庐落绕牛羊。白貂绿马边头贵，争换红盐向市场。连墩勾堡雁门西，白麦青稞出未齐。边女尽能蒙古语，汉儿多作女真啼。鸳鸯泺上洗妆多，毛锦团铺向芰荷。宫女双凫教仰中，放鹞还去打天鹅。白马氂牛小种多，新降教负羽林戈。天寒围猎乘风雪，两两横吹一海螺。
上都·其一
作者：屈大均
朝代：清
体裁：七言绝句

白酪黄羊捧御娥，貂房半在独峰驼。阏氏本是天公主，耳坠金环一倍多。
上都·其三
作者：屈大均
朝代：清
体裁：七言绝句

连墩勾堡雁门西，白麦青稞出未齐。边女尽能蒙古语，汉儿多作女真啼。
上都·其二
作者：屈大均
朝代：清
体裁：七言绝句

墩夹边墙内外长，纷纷庐落绕牛羊。白貂绿马边头贵，争换红盐向市场。
上都·其五
作者：屈大均
朝代：清
体裁：七言绝句

白马氂牛小种多，新降教负羽林戈。天寒围猎乘风雪，两两横吹一海螺。
上都·其四
作者：屈大均
朝代：清
体裁：七言绝句

鸳鸯泺上洗妆多，毛锦团铺向芰荷。宫女双凫教仰中，放鹞还去打天鹅。
上钓丝滩歌
作者：屈大均
朝代：清
体裁：五言绝句

天晴钓丝短，天雨钓丝长。但求滩水满，不用鲤鱼尝。
下十八滩
作者：屈大均
朝代：清

乱水砰磅斗不开，波中壁垒半崩颓。滩高似倒三秋雨，石小偏含万古雷。险尽始闻惶恐至，惊多只望万安来。蒲帆几逐峰峦转，一曲才能酒一杯。惊涛高下势相倾，风到滩头益有声。半捲水花成白雾，全吹云气入空城。时来身为高堂健，事去心将宝剑明。一曲武溪如有分，不妨迟暮更南征。
下十八滩·其一
作者：屈大均
朝代：清
体裁：七言律诗

乱水砰磅斗不开，波中壁垒半崩颓。滩高似倒三秋雨，石小偏含万古雷。险尽始闻惶恐至，惊多只望万安来。蒲帆几逐峰峦转，一曲才能酒一杯。
下十八滩·其二
作者：屈大均
朝代：清
体裁：七言律诗

惊涛高下势相倾，风到滩头益有声。半捲水花成白雾，全吹云气入空城。时来身为高堂健，事去心将宝剑明。一曲武溪如有分，不妨迟暮更南征。
下弦月
作者：屈大均
朝代：清
体裁：五言律诗

下弦今夜月，隐影半规明。以雪光微食，因风影又生。江连云汉泻，天与水灯平。不寐怜蟾兔，残时更有情。
下湖曲
作者：屈大均
朝代：清
体裁：五言绝句

妾作下湖莼，郎作上湖莲。莲衣易飘落，莼丝长缠绵。
下田渴泷
作者：屈大均
朝代：清
体裁：五言律诗

舟从万峰落，势似一泉飞。片石含风雨，孤帆隐翠微。畲田随处有，水碓不曾稀。采笋多徭女，提筐谷口归。
不仕
作者：屈大均
朝代：清
体裁：五言律诗

不住元慈令，春秋意在兹。犹能成老大，岂敢恨流离。柳翳蝉多叶，松栖鹤有枝。婆娑长膝下，绝胜据鞍时。
不及
作者：屈大均
朝代：清
体裁：五言律诗

不及檐前柳，春来即展眉。惹人频有絮，牵客更多丝。雁浦寒烟外，鹅城细雨时。年年小寒食，怕见最长枝。
不寐
作者：屈大均
朝代：清

不寐当城堞，魂穿鼓角过。未鸡愁月满，将雁畏霜多。发已病逾白，颜须衰更酡。黄花吾与汝，好奈岁寒何。月出暮烟生，楼台影半明。湿花啼露久，乾叶啸风轻。山鸟夜多思，草虫秋有情。姬人教莫寝，一为奏琴声。姬人工早卧，往往懒鸣筝。素手何曾冷，红妆不肯明。月嫌穿牖白，风畏入帘清。病态黄花似，凌寒一朵轻。
不寐·其一
作者：屈大均
朝代：清
体裁：五言律诗

不寐当城堞，魂穿鼓角过。未鸡愁月满，将雁畏霜多。发已病逾白，颜须衰更酡。黄花吾与汝，好奈岁寒何。
不寐·其三
作者：屈大均
朝代：清
体裁：五言律诗

姬人工早卧，往往懒鸣筝。素手何曾冷，红妆不肯明。月嫌穿牖白，风畏入帘清。病态黄花似，凌寒一朵轻。
不寐·其二
作者：屈大均
朝代：清
体裁：五言律诗

月出暮烟生，楼台影半明。湿花啼露久，乾叶啸风轻。山鸟夜多思，草虫秋有情。姬人教莫寝，一为奏琴声。
不眠
作者：屈大均
朝代：清
体裁：五言律诗

不眠因落叶，秋为一人声。是夕如闻雁，含风欲过城。闺中砧杵急，陇上稻粱成。蟋蟀催人甚，依依岁暮情。
不眠
作者：屈大均
朝代：清
体裁：五言律诗

不眠因近峡，贪听鹧鸪声。一夕朱楼别，三朝白发生。花村深入市，石栈细通城。细小峰无数，含愁翠不明。
不草诏
作者：屈大均
朝代：清
体裁：古风

如何圣天子，乃称大将军。当制不敢草，嫌以臣名君。皇帝拔剑起，不草即诛尔。免冠伏殿前，泪流请就死。刚哉古大臣，不辱朝廷体。
与五弟登子陵钓台作
作者：屈大均
朝代：清

兄弟东西二钓台，挥杯遥劝客星来。故人多已为朱鸟，日暮招魂歌莫哀。滩中浩渺三江水，台下萦回十九泉。君作方干我皋羽，富春春枕落花眠。
与五弟登子陵钓台作·其一
作者：屈大均
朝代：清
体裁：七言绝句

兄弟东西二钓台，挥杯遥劝客星来。故人多已为朱鸟，日暮招魂歌莫哀。
与五弟登子陵钓台作·其二
作者：屈大均
朝代：清
体裁：七言绝句

滩中浩渺三江水，台下萦回十九泉。君作方干我皋羽，富春春枕落花眠。
与华姜宿红梅驿
作者：屈大均
朝代：清

生长秦川不见梅，红梅今夕为君开。家中绿萼香应满，折取先浮上寿杯。南枝花白北枝红，红是秦中白越中。辛苦鸳鸯飞万里，今宵始宿庾关东。渐近乡园尔莫悲，南飞应有北飞时。南中何物持相慰，尚有梅花及荔枝。
与华姜宿红梅驿·其一
作者：屈大均
朝代：清
体裁：七言绝句

生长秦川不见梅，红梅今夕为君开。家中绿萼香应满，折取先浮上寿杯。
与华姜宿红梅驿·其三
作者：屈大均
朝代：清
体裁：七言绝句

渐近乡园尔莫悲，南飞应有北飞时。南中何物持相慰，尚有梅花及荔枝。
与华姜宿红梅驿·其二
作者：屈大均
朝代：清
体裁：七言绝句

南枝花白北枝红，红是秦中白越中。辛苦鸳鸯飞万里，今宵始宿庾关东。
与客游阳明洞
作者：屈大均
朝代：清
体裁：五言律诗

阳明仙洞口，与客共攀登。注酒秦皇瓮，探书大禹陵。山开苍树出，泉落白云崩。散带虽人外，沈冥愧未曾。
与客题冷泉亭
作者：屈大均
朝代：清
体裁：五言律诗

飞来有一峰，挂在东林松。翠壁萝花满，澄湖白练重。行随谷口月，卧听南楼钟。何用瑶琴奏，清音是石淙。
与柳子谈淮阴侯事赋别李子
作者：屈大均
朝代：清
体裁：七言律诗

只今垂钓亦良图，漂母能知大丈夫。一饭自应求妇女，千金谁肯易屠沽。相逢岁暮寒衣尽，相送淮南浊酒无。雨湿天阴挥手去，可怜啼杀白头乌。
与诸兄弟饮射作
作者：屈大均
朝代：清
体裁：古风

鲤鱼何盘盘，瓠叶何幡幡。弟兄相燕饮，其乐如新昏。户庭无外侮，弦歌有馀閒。人生无几何，骨肉相好难。兄友而弟恭，所以承亲欢。亲欢承不足，张侯在中谷。兄射中熊罴，弟射中鸿鹄。鸿鹄比其翼，熊罴同其力。
与诸公别于西陵
作者：屈大均
朝代：清
体裁：古风

浮云何瀰瀰，导我将何之。徘徊西陵路，与子搴江蓠。江蓠久不芳，佳人无衣裳。烹鱼贵神鼎，酌醴宜鸾觞。鸾觞君不御，别恨吴天长。参辰日错行，龙虎不相望。我无四澥罗，何以获鸳鸯。楚歌为羽声，壮心空低昂。君子握神器，小人重文章。去去且挥手，久要愿不忘。
与诸将登大甑山作
作者：屈大均
朝代：清
体裁：七言律诗

乱后江山但夕阳，边尘千里接荆襄。三军岁暮归无日，一夕天寒卧有霜。白草不堪多战骨，黄云何处少沙场。深闺梦里人谁在，咫尺龙堆是故乡。
与陈明敬采方竹作
作者：屈大均
朝代：清
体裁：古风

不采禹阳阮隃枝，不求罗娇笼䈡干。闻君方竹拂云霄，枝枝中矩堪把玩。我生好入名山游，手中竹杖是朋俦。阮隃只堪作长笛，笼䈡但可架高楼。爱兹方竹坚如铁，出入扶持宜暮节。进长居后退居前，令我不随人磬折。贤人方之圣人圆，嗟余违世不知权。但使乔松得本性，何须散木终天年。与君向此筼筜掘，磊砢怜伊有正骨。摩娑不减金琅玕，铿然爪甲声清越。人间五岳好游嬉，莫教尚平婚嫁迟。骑二茅龙君不羡，驾三青鸟吾不希。但将方竹作双杖，与尔高高上翠微。
丙午夏日将同李天生之雁门道过蒲城饮米侍御园亭即事有赋
作者：屈大均
朝代：清
体裁：古风

蒲城六月火云高，行人飞鞚寻东皋。大夫射雉有遗处，台榭阴阴风雨聚。金粟堆南问二陵，尧山谷口迷千树。主人骢马早归来，敕赐芙蕖对客开。前席少年筹汉罢，上林高士望京回。惊鸿流雪慰摧颓，醉挥漫水入金杯。同心藕使冰盘满，并蒂花教玉管催。织女多情银汉度，匏瓜无匹心相妒。失志聊为声色荒，求仁不被神仙误。歌长烛短夜无多，明朝秦晋阻黄河。雁门深入胡天雪，回首西方忆绮罗。
丙寅元日作
作者：屈大均
朝代：清

五十频加七，三年即杖乡。朱颜贫更好，白发老还长。柏酒歌中满，莱衣舞处香。履端何所祝，旗翼与高堂。亲在宁言老，康强又一春。但能如寿母，即此是仙人。竹叶佳儿劝，椒花小妇陈。白头应有遇，天意在遗民。一自边人至，南中得雪看。炎天无旧煖，涨海有新寒。今岁春光早，开年花气乾。深深元日酒，好尽老农欢。衣冠馀一客，坐老故山春。鸡犬那知汉，莺花亦避秦。欢娱从献岁，啸傲及先民。莫使青腰女，今年点鬓新。一冬思曝背，晴煖向檐端。岂敢愁年湿，其如苦岁寒。旧枝和子拾，新叶当花看。野老惟天日，关心涕泪繁。
丙寅元日作·其一
作者：屈大均
朝代：清
体裁：五言律诗

五十频加七，三年即杖乡。朱颜贫更好，白发老还长。柏酒歌中满，莱衣舞处香。履端何所祝，旗翼与高堂。
丙寅元日作·其三
作者：屈大均
朝代：清
体裁：五言律诗

一自边人至，南中得雪看。炎天无旧煖，涨海有新寒。今岁春光早，开年花气乾。深深元日酒，好尽老农欢。
丙寅元日作·其二
作者：屈大均
朝代：清
体裁：五言律诗

亲在宁言老，康强又一春。但能如寿母，即此是仙人。竹叶佳儿劝，椒花小妇陈。白头应有遇，天意在遗民。
丙寅元日作·其五
作者：屈大均
朝代：清
体裁：五言律诗

一冬思曝背，晴煖向檐端。岂敢愁年湿，其如苦岁寒。旧枝和子拾，新叶当花看。野老惟天日，关心涕泪繁。
丙寅元日作·其四
作者：屈大均
朝代：清
体裁：五言律诗

衣冠馀一客，坐老故山春。鸡犬那知汉，莺花亦避秦。欢娱从献岁，啸傲及先民。莫使青腰女，今年点鬓新。
丙寅春日承王大将军招同诸公雅集分得萧字
作者：屈大均
朝代：清
体裁：七言律诗

花发桨单折简招，天香惊似雒阳飘。酒痕一一沾红药，棋势时时得紫貂。羽猎思随珠浦马，弓鸣忆贯玉门雕。自来高咏怜袁虎，谢尚风流岂玉箫。
东向
作者：屈大均
朝代：清
体裁：七言绝句

东向金陵荡画桡，愁心不逐暮烟消。多情最似江南柳，尽是依依为六朝。
东安
作者：屈大均
朝代：清

雨馀苍翠滴，山影满城中。谷小人烟合，林疏瘴气通。峰峰多石笋，处处有花宫。向夕星岩上，摇天一片钟。匡庐九叠屏，分得一峰青。地削芙蓉瓣，天悬瀑布瓴。千山连彩翠，半壁障空冥。一片城西影，风吹落县庭。
东安·其一
作者：屈大均
朝代：清
体裁：五言律诗

雨馀苍翠滴，山影满城中。谷小人烟合，林疏瘴气通。峰峰多石笋，处处有花宫。向夕星岩上，摇天一片钟。
东安·其二
作者：屈大均
朝代：清
体裁：五言律诗

匡庐九叠屏，分得一峰青。地削芙蓉瓣，天悬瀑布瓴。千山连彩翠，半壁障空冥。一片城西影，风吹落县庭。
东安舟中
作者：屈大均
朝代：清
体裁：五言律诗

秋水流何急，鱼梁欲上难。风雷争一石，烟雨失诸滩。渡口鸣蝉乱，人家落木寒。青山千万转，不得见东安。
东湖曲
作者：屈大均
朝代：清

东湖水接珊瑚洲，吏部开为万里流。高阳虽有酒池好，那得人人尽拍浮。虎门潮水与湖通，士女如山出镜中。香气皆为荷叶气，颜红尽似荔支红。天生一片素馨田，来作炎洲士女妍。多食荔支颜更好，楼船不隔碧纱烟。处处龙舟金鼓来，兰桡桂楫沸如雷。东江水斗西江水，夺尽花红暮未回。堤畔青楼隐柳阴，笑声时与水云深。东家蝴蝶西家燕，飞入芙蓉不可寻。船船尽挂宝镫来，万朵芙蓉火里开。明月满天照不入，光中人影乱楼台。善才三两弄蛮弦，水马如飞欲上天。羡杀金花倭帽客，夺标能得一婵娟。
东湖曲·其一
作者：屈大均
朝代：清
体裁：七言绝句

东湖水接珊瑚洲，吏部开为万里流。高阳虽有酒池好，那得人人尽拍浮。
东湖曲·其七
作者：屈大均
朝代：清
体裁：七言绝句

善才三两弄蛮弦，水马如飞欲上天。羡杀金花倭帽客，夺标能得一婵娟。
东湖曲·其三
作者：屈大均
朝代：清
体裁：七言绝句

天生一片素馨田，来作炎洲士女妍。多食荔支颜更好，楼船不隔碧纱烟。
东湖曲·其二
作者：屈大均
朝代：清
体裁：七言绝句

虎门潮水与湖通，士女如山出镜中。香气皆为荷叶气，颜红尽似荔支红。
东湖曲·其五
作者：屈大均
朝代：清
体裁：七言绝句

堤畔青楼隐柳阴，笑声时与水云深。东家蝴蝶西家燕，飞入芙蓉不可寻。
东湖曲·其六
作者：屈大均
朝代：清
体裁：七言绝句

船船尽挂宝镫来，万朵芙蓉火里开。明月满天照不入，光中人影乱楼台。
东湖曲·其四
作者：屈大均
朝代：清
体裁：七言绝句

处处龙舟金鼓来，兰桡桂楫沸如雷。东江水斗西江水，夺尽花红暮未回。
东湖篇赠高明府
作者：屈大均
朝代：清
体裁：古风

柳丝柳丝长复长，虽长难系紫鸳鸯。鸳鸯飞逐落花去，使我攀丝空断肠。使君欲执鸳鸯鸟，来向东湖临浩渺。更怜鱼尾红筛筛，不惜竹竿长袅袅。佳人忽自罗浮来，中有梁陈多丽才。云霞被服三铢剪，蝴蝶文章五色裁。风流携得诸伎乐，娥郎一曲传边朔。十番大小更誇人，诸童新就吴侬学。使君渊雅最知音，邀下楼船更鼓琴。章句离骚殊未已，弦歌三百一何深。公馀祗欲寻高士，荷叶荷花映人吏。著书却笑葛稚川，虚无但道神仙事。
东湖走笔寄詹明府
作者：屈大均
朝代：清
体裁：古风

东湖水似镜湖水，一片荷花不见天。更有荔支千万树，离离朱实含霞鲜。孔雀衔过水帘去，有时落在美人边。彭洞缤纷洒冰雪，罗浮缥缈飞云烟。主人乃是名吏部，风流日日荡湖船。朝从兰若求支遁，暮向檀槽觅小怜。毕卓已多瓮头酒，山公还有竹林贤。竹林之下谁名饮，兴来我亦清狂甚。醉卧当垆红粉旁，落花无数沾衾枕。长啸一声远寄君，君在浮丘闻不闻。漆园傲吏为蝴蝶，勾漏仙人拥白云。
东皋
作者：屈大均
朝代：清
体裁：五言绝句

此地是东皋，人烟馀废井。可怜蔬叶湖，尚有楼台影。
东皋别业旧址
作者：屈大均
朝代：清
体裁：七言律诗

渔艇犹穿玉带回，花湾不兄锦袍开。鸱夷有恨三江涌，杜宇无归百鸟哀。菰叶旧通浮岳井，蒲香今失鹤舒台。云淙亦是围棋墅，一代风流总草莱。
东莞伯
作者：屈大均
朝代：清
体裁：五言律诗

往时雄保障，功在祝融墟。带砺盟犹在，山河胙已除。不称南武号，频上窦融书。此日知王命，英雄总不如。
东越抚军寿词
作者：屈大均
朝代：清

百蛮歌舞我公来，献岁椒觞接寿杯。元老天归南极老，春台人望越王台。木棉花吐千枝笔，明月珠生九孔胎。岭海旧称丰丽地，只今憔悴仗云雷。惊春宫柳发新年，嘉庆人趋节钺前。岂有元公非吐握，自来山甫此蕃宣。天开草昧先雷雨，日出光华带水烟。鸣鸟海隅应不少，因欢平格舞翩翩。
东越抚军寿词·其一
作者：屈大均
朝代：清
体裁：七言律诗

百蛮歌舞我公来，献岁椒觞接寿杯。元老天归南极老，春台人望越王台。木棉花吐千枝笔，明月珠生九孔胎。岭海旧称丰丽地，只今憔悴仗云雷。
东越抚军寿词·其二
作者：屈大均
朝代：清
体裁：七言律诗

惊春宫柳发新年，嘉庆人趋节钺前。岂有元公非吐握，自来山甫此蕃宣。天开草昧先雷雨，日出光华带水烟。鸣鸟海隅应不少，因欢平格舞翩翩。
东风第一枝·壬申腊月廿九日立春，值内子季刘生辰赋赠
作者：屈大均
朝代：清
体裁：词

细切辛丝，香堆翠缕，谢家春满纤收。粉光新靧鲜桃，黛影乍描恁柳。欢开生日，尽膝下、莺歌消受。羡又添、一岁风光，长媚画堂寿母。今岁好、酿多美酒。来岁好、脍多腻肉。朔囊虽满钱刀，不满汉京少妇。餔麋儿女，一个个、怜伊黄口。念楚狂、妻已冰清，莫比女花还瘦。
东风第一枝·桃花
作者：屈大均
朝代：清
体裁：词

宿雨初晴，林烟尚湿，旧花又吐新蕊。尽他人面争红，莫道艳妆未似。露华凝满，是西华、明星浆水。爱玉盏、盛取芳馨，暖处自成沉醉。将数朵、分他媚子。和叶叶、半簪云髻。靧馀儿女娇容，更染细绫绣被。黄莺休掠，令片片、香沾泥滓。向屋角、更种多株，灌溉恐烦乡里。
东风第一枝·送张君携假返杭州
作者：屈大均
朝代：清
体裁：词

荔蕊初含，棉花欲吐，春光渐与膏沐。乳莺催意香泾，旅雁引辞槛曲。兰桡荡漾，羡归客，鸳鸯相逐。漫计程，想到明湖，尚未藕肥菱熟。知佩又、大红媚蝠。么凤子、再看羽绿。早从奔月灵娥，乞得兔儿在腹。罗孚曾至，怎忘得、芝甘如肉。待宦成，散带重游，肯作洞天梅福。
两粤督府祝嘏词
作者：屈大均
朝代：清

亚相宣威五岭来，东南天柱是崧台。和平自得康公寿，文武谁如吉甫才。去岁羚羊寒有雪，今年员屋暖多梅。嘉鱼又复期张仲，至日风光满玉杯。崧台此日即崧高，乔岳精灵在节旄。炎海一边消瘴疠，越裳三载息波涛。雍容师保惟周礼，羽翼春秋有楚骚。棠下人多春酒献，巡行召伯不辞劳。斧钺东临屡有年，蛮方人赖衮衣贤。不将南库归京阙，自作长城控海天。七朵芙蓉珠斗曲，一轮明镜玉台圆。无多香尉留州郡，尽沐清风岭峤边。马上黄门鼓吹多，行边两上极牂牁。交人竞拜双铜柱，客宿长依一玉珂。幕府琴弹槃木曲，门生笛奏武溪歌。军中尽识投壶礼，宴乐公堂满太和。
两粤督府祝嘏词·其一
作者：屈大均
朝代：清
体裁：七言律诗

亚相宣威五岭来，东南天柱是崧台。和平自得康公寿，文武谁如吉甫才。去岁羚羊寒有雪，今年员屋暖多梅。嘉鱼又复期张仲，至日风光满玉杯。
两粤督府祝嘏词·其三
作者：屈大均
朝代：清
体裁：七言律诗

斧钺东临屡有年，蛮方人赖衮衣贤。不将南库归京阙，自作长城控海天。七朵芙蓉珠斗曲，一轮明镜玉台圆。无多香尉留州郡，尽沐清风岭峤边。
两粤督府祝嘏词·其二
作者：屈大均
朝代：清
体裁：七言律诗

崧台此日即崧高，乔岳精灵在节旄。炎海一边消瘴疠，越裳三载息波涛。雍容师保惟周礼，羽翼春秋有楚骚。棠下人多春酒献，巡行召伯不辞劳。
两粤督府祝嘏词·其四
作者：屈大均
朝代：清
体裁：七言律诗

马上黄门鼓吹多，行边两上极牂牁。交人竞拜双铜柱，客宿长依一玉珂。幕府琴弹槃木曲，门生笛奏武溪歌。军中尽识投壶礼，宴乐公堂满太和。
两过三峡桥上作
作者：屈大均
朝代：清

雨过溪云流有声，泉多处处水帘成。玉渊金井添千尺，一夕波涛万壑平。二十四潭争一桥，惊泉喷薄几时消。一山瀑布归三峡，小小天风作海潮。一片鄱阳九水通，茫茫吴楚有无中。云开忽见庐山影，半壁芙蓉挂白虹。
两过三峡桥上作·其一
作者：屈大均
朝代：清
体裁：七言绝句

雨过溪云流有声，泉多处处水帘成。玉渊金井添千尺，一夕波涛万壑平。
两过三峡桥上作·其三
作者：屈大均
朝代：清
体裁：七言绝句

一片鄱阳九水通，茫茫吴楚有无中。云开忽见庐山影，半壁芙蓉挂白虹。
严关
作者：屈大均
朝代：清

雪至秦城不复南，严关一道满烟岚。松间欲访秦皇庙，匹马盘回上玉簪。秦城长比越城长，筑怨当年在瘴乡。天作严关元限越，东南天地总羊肠。
严关·其一
作者：屈大均
朝代：清
体裁：七言绝句

雪至秦城不复南，严关一道满烟岚。松间欲访秦皇庙，匹马盘回上玉簪。
严关·其二
作者：屈大均
朝代：清
体裁：七言绝句

秦城长比越城长，筑怨当年在瘴乡。天作严关元限越，东南天地总羊肠。
严子陵
作者：屈大均
朝代：清

梅市仙人是妇翁，垂竿不愧逸民风。富春江上台千尺，长为君王峙碧空。妻子冰清实姓梅，夫妻垂钓有双台。桐江一道真汤沐，东汉风流赖尔开。
严子陵·其一
作者：屈大均
朝代：清
体裁：七言绝句

梅市仙人是妇翁，垂竿不愧逸民风。富春江上台千尺，长为君王峙碧空。
严子陵·其二
作者：屈大均
朝代：清
体裁：七言绝句

妻子冰清实姓梅，夫妻垂钓有双台。桐江一道真汤沐，东汉风流赖尔开。
中宿峡
作者：屈大均
朝代：清
体裁：五言律诗

天上猿千树，声含秋雨哀。二禺峰窈窕，三峡水潆洄。帝子吹箫去，仙人采竹来。夕阳烟翠满，愁见望夫台。
中都
作者：屈大均
朝代：清

王迹兴闾巷，天威奋布衣。三章开草昧，一战扫金微。城阙中都在，人民奕世非。谁令原庙树，零落向斜晖。高皇汤沐色，浩荡楚天开。南北风云会，春秋玉帛来。灵旗龙陟降，王气凤盘回。根本岐丰旧，还期辟草莱。
中都·其一
作者：屈大均
朝代：清
体裁：五言律诗

王迹兴闾巷，天威奋布衣。三章开草昧，一战扫金微。城阙中都在，人民奕世非。谁令原庙树，零落向斜晖。
中都·其二
作者：屈大均
朝代：清
体裁：五言律诗

高皇汤沐色，浩荡楚天开。南北风云会，春秋玉帛来。灵旗龙陟降，王气凤盘回。根本岐丰旧，还期辟草莱。
丰湖
作者：屈大均
朝代：清
体裁：七言绝句

内湖水暖外湖寒，看杀鸳鸯忘钓竿。一叶一花都弄遍，月明还向大夫滩。
临危诗
作者：屈大均
朝代：清
体裁：古风

丙子岁之朝，占寿于古哲。乃得邵尧夫，其年六十七。我今适同之，命也数以毕。所恨成仁书，未曾终撰述。呜呼忠义公，精神同泯沕。后来作传者，列我遗民一。生死累友人，川南自周恤。独漉题铭旌，志节表而出。华趺存后人，始终定无失。林屋营发冢，俾近冲虚侧。
临江仙
作者：屈大均
朝代：清
体裁：词

前镜那知侬影好，怜人更有菱花。研制忘作脸边霞。春来无力，日日髻鬟斜。不使香貂为抹额，天寒尚束轻纱。海棠簪罢又山茶。恨伊双燕，衔去向西家。
临江仙·折梅赠内子
作者：屈大均
朝代：清
体裁：词

梅妻本是梅家女，白头香雪相偎。同心绿萼总重台。凤餐珠蕊结仙胎。村号梅花谁不羡，早从梅岭归来。南枝暖待北枝开。百年春色忍相催。
临江仙·花灯
作者：屈大均
朝代：清
体裁：词

香篆氤氲帘影内，兰缸正作重台。双心合作一心开。芙蓉无种，春自火中来。光暗不将银箸剔，贪他再结仙胎。殷勤拾取落花煤。油污玉指，小印定瓷杯。
临淮道中
作者：屈大均
朝代：清
体裁：五言律诗

南望家临海，西征路向关。为奴居广柳，寄母有刀环。积气浮淮浦，穷阴覆楚山。岁寒难自保，风雪损朱颜。
临邛行
作者：屈大均
朝代：清
体裁：古风

临邛令前请奏琴，王孙有女能知音。一曲艳歌传绣户，无端挑起凤凰心。侍者殷勤通彼美，风流放诞那能已。罗敷不肯见金夫，文君苦欲依才子。临邛还作酒家胡，脸际芙蓉绝代无。钱多会数黄金错，丝短能提白玉壶。雍容时浣锦江水，慷慨或裂红罗襦。嫁时衣物俄分与，家童钱帛兼无数。归向成都作富人，宫商一任勤綦组。子虚有赋无知者，一日声名动金马。心存风谏本离骚，靡丽曲终方奏雅。大人颂成欢至尊，飘飘气欲凌寒门。生幸长卿共时代，得闻仙道齐轩辕。长门复幸陈王后，一赋能令恩似旧。金与文君取洒来，不为长卿作婚媾。茂陵求女成荒淫，非关妾妒绿衣深。祗为君多消渴疾，凄悲故作白头吟。自君为郎每称病，草木书成图养性。两意俄分乌鹊栖，一心未毕鸳鸯命。为君羞看女贞花，为君羞对离鸾镜。同衾共枕方须臾，忍教燕婉成蘧蒢。鲤鱼离蓰亦有尾，鸳鸯缠绵将有雏。妾身自同山上雪，君心好似云间月。月肯回光阙复图，雪益含辉彻肌骨。意气如何让妇人，凤凰始终须一身。永托孳尾言尚在，愿为比翼长相亲。
为九十有一岁黎门陈节母寿
作者：屈大均
朝代：清
体裁：七言律诗

六十三年失故雄，吾家寿母亦相同。九旬又得春秋一，百岁长居燕喜中。黄鹄贞良如鲁女，白华芳洁有孙嵩。天怜守义教难老，绀发垂芬入管彤。
为区母陈太君寿
作者：屈大均
朝代：清

煌煌天上星，三五成鸳鸯。匏瓜独无匹，织女徒相望。如彼单枝莲，苦心含九泉。如彼兔丝花，松折还缠绵。独活为谁施，不学华山畿。绸缪君牖户，鞠育君孤儿。平生昧凫藻，梦寐见容姿。长歌入君木，越礼非所宜。妾心非朝露，不为白日晞。芙蓉负霜死，不作浮萍移。寒苦四十年，春阳无见期。伯姬蹈汤火，高行毁容辉。百尔君子怀，两髦怜我仪。有腼未亡人，敢当称寿辞。所愿为蜉蝣，泉下早同归。
为区母陈太君寿·其一
作者：屈大均
朝代：清
体裁：古风

煌煌天上星，三五成鸳鸯。匏瓜独无匹，织女徒相望。如彼单枝莲，苦心含九泉。如彼兔丝花，松折还缠绵。独活为谁施，不学华山畿。绸缪君牖户，鞠育君孤儿。平生昧凫藻，梦寐见容姿。长歌入君木，越礼非所宜。
为区母陈太君寿·其二
作者：屈大均
朝代：清
体裁：古风

妾心非朝露，不为白日晞。芙蓉负霜死，不作浮萍移。寒苦四十年，春阳无见期。伯姬蹈汤火，高行毁容辉。百尔君子怀，两髦怜我仪。有腼未亡人，敢当称寿辞。所愿为蜉蝣，泉下早同归。
为吴楞香绮园母唐大夫人寿
作者：屈大均
朝代：清

以子弟兄贤，人多寿母篇。犹勤蚕绩事，正学舅姑年。玉杖扶朱萼，金纶降紫天。争求女论语，肃拜寝门前。受福从王母，儿孙孝养新。无烦青鸟使，自足白华人。国语应多纪，家风素可亲。七旬殊未艾，萱草有馀春。
为吴楞香绮园母唐大夫人寿·其一
作者：屈大均
朝代：清
体裁：五言律诗

以子弟兄贤，人多寿母篇。犹勤蚕绩事，正学舅姑年。玉杖扶朱萼，金纶降紫天。争求女论语，肃拜寝门前。
为吴楞香绮园母唐大夫人寿·其二
作者：屈大均
朝代：清
体裁：五言律诗

受福从王母，儿孙孝养新。无烦青鸟使，自足白华人。国语应多纪，家风素可亲。七旬殊未艾，萱草有馀春。
为圃
作者：屈大均
朝代：清

老圃吾能及，平生学在兹。叶同尼父祭，蔬似鲍焦持。多雨菊英烂，微阳兰叶滋。养梧高出竹，未是贱场师。暖酒秋多叶，薰茶夏有兰。影嫌衣竹湿，声爱屐苔乾。种草图蠲忿，栽花要合欢。岁寒无可悦，生菜满春盘。丈人馀一瓮，抱向白云间。夜雨初成水，春泉不在山。药苗肥可食，桐乳嫩堪攀。乞得葵花种，开畦日不閒。
为圃·其一
作者：屈大均
朝代：清
体裁：五言律诗

老圃吾能及，平生学在兹。叶同尼父祭，蔬似鲍焦持。多雨菊英烂，微阳兰叶滋。养梧高出竹，未是贱场师。
为圃·其三
作者：屈大均
朝代：清
体裁：五言律诗

丈人馀一瓮，抱向白云间。夜雨初成水，春泉不在山。药苗肥可食，桐乳嫩堪攀。乞得葵花种，开畦日不閒。
为圃·其二
作者：屈大均
朝代：清
体裁：五言律诗

暖酒秋多叶，薰茶夏有兰。影嫌衣竹湿，声爱屐苔乾。种草图蠲忿，栽花要合欢。岁寒无可悦，生菜满春盘。
为夏子题奉母图
作者：屈大均
朝代：清
体裁：古风

麋鹿得甘草，呦呦鸣其麑。儿生失慈母，匍匐将安归。不如彼燕雏，有母教之飞。羊羔亦有乳，乌子亦有枝。嗟君始六岁，已抱杯圈悲。茕茕在襁褓，黄口长含饥。辛苦得成立，堂前怀断机。丹青作图画，梦想存容姿。瞻依向纨素，出入将庭帏。如闻叹息声，俨见劬劳时。丁兰刻芳木，日禅泣阏氏。同怀终天恨，孝思无穷期。庶几扬令名，以慰圣善贻。
为姜子题岁寒图
作者：屈大均
朝代：清
体裁：七言绝句

先朝一树是寒梅，竹筱松枝共翠苔。与子共存高节在，天南方少岁寒材。
为定安董大令寿
作者：屈大均
朝代：清
体裁：五言排律

宓子能为政，当时最少年。神明因取友，清静只鸣弦。君作琼南令，今同单父贤。妙龄方十九，高弟是三千。邑小滨炎海，堂虚隐瘴烟。乘閒桑柘外，折节父兄前。鱼识河鲂美，禽知么凤妍。槟榔青满子，茉莉绿成钱。讼少无三木，书多有八编。勤休星出入，清已日流传。及此春秋富，弥令冰雪坚。初升欣旭景，为寿未须筵。
为家姑寿
作者：屈大均
朝代：清
体裁：五言律诗

吾家一鲍姑，游戏凤城隅。衣化车轮蝶，丹成黍米珠。神仙多玉女，弟子总鹓雏。戴胜春光里，垂腰发尚乌。
为尹母周夫人寿
作者：屈大均
朝代：清
体裁：五言律诗

孝廉名德在，贤配复芳徽。福履传樛木，诗书出绛帏。龙孙荀氏乳，凤子鲍家衣。七十如尊母，还应两古稀。
为广州太守刘公寿
作者：屈大均
朝代：清
体裁：古风

使君露冕来仙城，吏人亲爱同翁卿。九郡诸侯奉师表，百蛮髦士钦仁明。中郎三十已开府，我公春秋日未午。生朝恰值小春阳，梅花万枝献神父。珠江开学希文翁，养正殷勤作圣功。子弟弦歌沐膏泽，大夫兰芷香童蒙。讲堂右肱有楼阁，假我卑栖欢燕雀。何殊解榻为周璆，直教隐几同南郭。南中文献君所留，斯楼依稀文选楼。言谈林薮端在此，文章渊府更何求。君侯政教两称善，去岁嘉禾应复见。化如时雨沾天乔，润似黄河被畿甸。兹晨负喧冬春交，使君帡幪先草茅。贱子自惭鸠性拙，身依召公有鹊巢。鲙鲤盘行及张仲，燕喜为侯陈雅颂。岂弟自膺眉寿多，不用罗浮芝草送。
为张宪使寿
作者：屈大均
朝代：清
体裁：七言律诗

九月新寒上绣裳，炎方易作使君霜。茱萸暖寿多蛮酒，茉莉清心满越香。姬旦少男惟孝友，康公贤胄更文章。东郊南海能为政，平格他年总未央。
为惠阳魏少府寿
作者：屈大均
朝代：清
体裁：七言律诗

司马停骖穗石边，丰湖未有主人贤。花中卧治兼三郡，海上行春又一天。浦爱沉香清有月，山怀象岭翠无烟。初冬已见南枝满，父老持将颂大年。
为故黄靖南侯参军陆生作
作者：屈大均
朝代：清
体裁：古风

仗剑出门去，高堂悲不胜。婴母既知废，陵母亦知兴。送子涉淇河，倚闾泪沾膺。黄云驱匹马，惊风击饥鹰。努力参卿军，智谋夙见称。报亲在何所，沙场奋猿肱。屠毒天未厌，髦头国方兴。天矢不敢射，贪狼日凭陵。豪雄致帝怒，祸患来相乘。哀哀皋鱼痛，使尔肝肠崩。
为族父国子先生七十又一寿作
作者：屈大均
朝代：清

久谢琼南首蓿盘，归来黄菊满园看。三为祭酒那知老，一作柴桑未到官。佳节每忘秦伏腊，野情多在汉衣冠。古稀谁道人生少，更得期颐也不难。蝉多梧柳不惊飞，鹤有烟霄自解归。酌酒频成陶令醉，为园久息丈人机。餐馀白蝠能千岁，种满苍龙已十围。疏传赐金殊未尽，宾筵莫惜进甘肥。耳聋休叹鹿皮翁，肉角生时听自聪。菰米食甘何用白，芙蕖衣好不嫌红。能歌风雅惟三楚，解注离骚是八公。分我枕中鸿宝术，青丝丫髻两还童。
为族父国子先生七十又一寿作·其一
作者：屈大均
朝代：清
体裁：七言律诗

久谢琼南首蓿盘，归来黄菊满园看。三为祭酒那知老，一作柴桑未到官。佳节每忘秦伏腊，野情多在汉衣冠。古稀谁道人生少，更得期颐也不难。
为族父国子先生七十又一寿作·其三
作者：屈大均
朝代：清
体裁：七言律诗

耳聋休叹鹿皮翁，肉角生时听自聪。菰米食甘何用白，芙蕖衣好不嫌红。能歌风雅惟三楚，解注离骚是八公。分我枕中鸿宝术，青丝丫髻两还童。
为族父国子先生七十又一寿作·其二
作者：屈大均
朝代：清
体裁：七言律诗

蝉多梧柳不惊飞，鹤有烟霄自解归。酌酒频成陶令醉，为园久息丈人机。餐馀白蝠能千岁，种满苍龙已十围。疏传赐金殊未尽，宾筵莫惜进甘肥。
为梁叠石学博节母冯太孺人寿
作者：屈大均
朝代：清

苍翠女贞枝，陶婴七十时。珠毛黄鹄子，玉蕊白华儿。掌故多高弟，文宣亦老师。琼南诸妇女，恨得礼宗迟。几杖从琼海，归来白发长。五经崔母子，三徙孟家乡。樱笋春盘嫩，鸡豚夕箸香。人师高行早，五十一年霜。
为梁叠石学博节母冯太孺人寿·其一
作者：屈大均
朝代：清
体裁：五言律诗

苍翠女贞枝，陶婴七十时。珠毛黄鹄子，玉蕊白华儿。掌故多高弟，文宣亦老师。琼南诸妇女，恨得礼宗迟。
为梁叠石学博节母冯太孺人寿·其二
作者：屈大均
朝代：清
体裁：五言律诗

几杖从琼海，归来白发长。五经崔母子，三徙孟家乡。樱笋春盘嫩，鸡豚夕箸香。人师高行早，五十一年霜。
为梁生寿母作
作者：屈大均
朝代：清
体裁：古风

金盘脍嘉鱼，玉瓒酌黄流。为君寿圣善，欢乐盈林丘。孝子贵修身，天爵为公侯。非义而富荣，毋乃贻亲忧。不逢尧舜禅，宁戚终饭牛。嗟予亦有母，欲养无珍羞。采兰不盈掬，中道化为莸。鸡鹜日争食，凤饥呜啾啾。勖君孝不匮，永锡尔同俦。
为浙东周秋驾寿并送其行
作者：屈大均
朝代：清

自有浮生事，炎天历岁华。青山空笑客，白发未还家。养寿宜天姥，为邻定若耶。而翁年至百，传尔有流霞。湘湖馀我友，云卧不知秦。树树皆君子，峰峰是老人。君归同白日，自可得长春。坐见蓬莱浅，黄生海底尘。
为浙东周秋驾寿并送其行·其二
作者：屈大均
朝代：清
体裁：五言律诗

湘湖馀我友，云卧不知秦。树树皆君子，峰峰是老人。君归同白日，自可得长春。坐见蓬莱浅，黄生海底尘。
为潮州孔别驾母陈太夫人寿
作者：屈大均
朝代：清
体裁：七言律诗

阙里生贤尽玉珂，尼峰五老秀嵯峨。素王诗礼文孙满，鲁国尊亲寿母多。梅吐潮阳红雪艳，萱开泗上绿烟和。凭将旨酒为膏泽，难老真如燕喜何。
为王璞庵题骑白鹿图
作者：屈大均
朝代：清
体裁：古风

白马小儿窃天禄，青牛老人去函谷。君今白鹿行翩翩，岂为茅山高卧足。乾坤此日尚鸿濛，王霸雌雄一笑中。他时忆我罗浮顶，可有风云起伏龙。
为番禺孔使君母陈太夫人寿
作者：屈大均
朝代：清

孔门司马配，有子政声传。自视神君美，弥知寿母贤。承恩凫峄地，就养祝融天。鲍女多珠黍，为餐定得仙。县令多为相，如今亦汉时。神明元母教，孝友更人师。介福康侯受，徽音太姒贻。番禺荣养日，官舍擘离支。
为番禺孔使君母陈太夫人寿·其一
作者：屈大均
朝代：清
体裁：五言律诗

孔门司马配，有子政声传。自视神君美，弥知寿母贤。承恩凫峄地，就养祝融天。鲍女多珠黍，为餐定得仙。
为番禺孔使君母陈太夫人寿·其二
作者：屈大均
朝代：清
体裁：五言律诗

县令多为相，如今亦汉时。神明元母教，孝友更人师。介福康侯受，徽音太姒贻。番禺荣养日，官舍擘离支。
为百岁潘仁需翁寿
作者：屈大均
朝代：清
体裁：七言律诗

七朝留得太平翁，服食无营似窦公。鬓左不须双肉角，心中自有一方瞳。两儿杖国年皆至，三叟锄田事亦同。大斗争持堂上献，我来先拟问还童。
为程母陈太夫人寿
作者：屈大均
朝代：清
体裁：五言律诗

春雨多萱草，秋霜复女贞。黄金儿范蠡，白发母陶婴。端水嘉鱼美，梧州寄酒清。八旬犹戴胜，旁有董双成。
为翁君寿母夫人
作者：屈大均
朝代：清
体裁：五言律诗

共有百龄母，孙嵩世所稀。今朝眉寿酒，先献汝慈帏。戴胜西王喜，餐花方朔肥。堂前回舞袖，两处媚春晖。
为连山刘明府寿
作者：屈大均
朝代：清
体裁：五言律诗

山水连阳美，楼名画不如。君为清惠令，日著治安书。上白畲田米，纯红峡口鱼。诸徭来拜寿，花草满裙裾。
为郑公寿作
作者：屈大均
朝代：清
体裁：七言律诗

赵尉城边讲舍开，年高几杖自天来。康成阶下多芳草，董子书中有玉杯。白发鸿妻同上寿，青云骥子总多才。称觞不尽麻姑酒，醉看翩翩舞袖回。
为酒家黄丈寿
作者：屈大均
朝代：清
体裁：七言律诗

汝作黄公一酒垆，红梅香酿自芜湖。白衣好向玉京送，纪叟休令金粟沽。月喜轮高三五近，花愁斗大十千无。长生赠尔惟荒宴，嵇阮相从始不孤。
为陆氏姬人寄姊
作者：屈大均
朝代：清

大姨家住木棉头，小姨相望荔支洲。荔枝有子酸且小，木棉花大如重楼。荔支红让木棉红，荔支可食愁盘空。木棉有絮作緤布，天寒长禦搅霜风。夫婿多才赋荔支，木棉不赋使侬悲。侬今欲代木棉乞，乞作双红绝妙辞。木棉有花须作实，荔枝有实更成花。实红不似花红好，努力春深斗丽华。
为陆氏姬人寄姊·其一
作者：屈大均
朝代：清
体裁：七言绝句

大姨家住木棉头，小姨相望荔支洲。荔枝有子酸且小，木棉花大如重楼。
为陆氏姬人寄姊·其三
作者：屈大均
朝代：清
体裁：七言绝句

夫婿多才赋荔支，木棉不赋使侬悲。侬今欲代木棉乞，乞作双红绝妙辞。
为陆氏姬人寄姊·其二
作者：屈大均
朝代：清
体裁：七言绝句

荔支红让木棉红，荔支可食愁盘空。木棉有絮作緤布，天寒长禦搅霜风。
为陆氏姬人寄姊·其四
作者：屈大均
朝代：清
体裁：七言绝句

木棉有花须作实，荔枝有实更成花。实红不似花红好，努力春深斗丽华。
为陈封翁八十寿
作者：屈大均
朝代：清
体裁：七言律诗

青丝角髻貌如桃，桃得绥山已足豪。卞氏六龙忠自教，淮南一老节谁高。含精白兔依神药，饮乳仙人代玉醪。黄发不须忧国计，冢君启事有山涛。
为陈母姜夫人寿
作者：屈大均
朝代：清

夫人年七十，有子才且贤。迢递八千里，顾我东皋田。爱亲及我亲，仁孝情相宣。左持一白鹅，右持一豚肩。僮仆奉樽酒，酒乃惠山泉。为母千金寿，申以南山篇。感激仲子赐，光生深井间。忠养方有愧，敢当不匮言。惟君能锡类，施及恩缠绵。我欲寿而母，无物致拳拳。惟有一片石，可以明贞坚。令子圭璋质，攻之期不偏。友道在追琢，所以娱高年。夫人百龄时，我当来幽燕。跪将吾母命，并上肉芝鲜。今且养鹓雏，待之？綵笺。
为陈母姜夫人寿
作者：屈大均
朝代：清
体裁：古风

夫人年七十，有子才且贤。迢递八千里，顾我东皋田。爱亲及我亲，仁孝情相宣。左持一白鹅，右持一豚肩。僮仆奉樽酒，酒乃惠山泉。为母千金寿，申以南山篇。感激仲子赐，光生深井间。忠养方有愧，敢当不匮言。惟君能锡类，施及恩缠绵。我欲寿而母，无物致拳拳。惟有一片石，可以明贞坚。令子圭璋质，攻之期不偏。友道在追琢，所以娱高年。夫人百龄时，我当来幽燕。跪将吾母命，并上肉芝鲜。今且养鹓雏，待之�綵笺。
为陈母谢夫人寿
作者：屈大均
朝代：清
体裁：五言律诗

光禄曾孙妇，徽音出谢家。光辉将九凤，洁白得三花。夫子同缃帙，诸生亦绛纱。堂前春献酒，不少是侯芭。
为陈茂才母瞿太君寿
作者：屈大均
朝代：清
体裁：七言律诗

高堂花发是长春，吾母同庚亦甲辰。莱氏弄雏娱白发，荀家多子足朱轮。草书神妙分先哲，兰膳馨香及大宾。溪上茅茨居胜地，枝枝慈孝更霜筠。
为陈震方题独饮图
作者：屈大均
朝代：清
体裁：五言律诗

之子能酣放，安知非酒星。令人笑嵇阮，未是古沉冥。白发有何事，狂歌不复醒。为君作图画，箕踞一峰青。
为顺德徐明府寿
作者：屈大均
朝代：清
体裁：五言律诗

未知碧鉴水，清似使君不。莫掷沉香去，将成芳草洲。政成高卧里，年与大春留。难老无烦祝，徐陵正黑头。
为顺德明府寿
作者：屈大均
朝代：清
体裁：五言律诗

地分南海大，城接北山长。令尹来何暮，讴歌正未央。依然古遗爱，不数汉循良。父老称眉寿，梅花佐举觞。
为频阳田先生八十寿
作者：屈大均
朝代：清
体裁：五言排律

河华英灵聚，西来气混茫。奥区先渭汭，沃野更频阳。有美雄京兆，田公负令望。宗周传礼乐，西汉绍文章。小邑牛刀试，空山豹雾藏。采芝从地肺，晞发向扶桑。昭代留耆旧，中年谢霸王。耦耕檀柘里，独钓漆沮傍。揽德鸾难下，含精桂自芳。白云横陆海，瀑布落崇岗。八十春无尽，飞腾兴欲狂。无为真药饵，不老是壶觞。姑射元冰雪，神尧亦秕糠。岳莲标玉井，仙掌注寒浆。骨髓年来紫，瞳人日以方。里闾钦几杖，髦士奉圭璋。令嗣生民秀，贤书上国光。诗称花萼韡，舞拂綵衣长。雉子斑何极，龙媒蹀未央。神人和唱叹，廊庙肃趋锵。深爱存颜色，清歌祝乐康。万年松偃盖，九子凤吹簧。烟叠荆山陌，溪盘祋祤乡。老人南极灿，王者泽兰香。四皓空贫贱，中华靡赞襄。星迟东井会，风待赤旂扬。拾穗中田露，披裘九月霜。老成为国献，久视比仙强。世变迁陵谷，人间足稻粱。麒麟逢孔父，蝴蝶化蒙庄。至道遥相契，苍生定不忘。他时清渭猎，车后载君璜。
为高子寿母
作者：屈大均
朝代：清
体裁：五言律诗

之子高堂在，行年八十春。少敦黄鹄节，老倚白华身。养志惟高隐，垂名在食贫。吾亲有慈命，将与孟家邻。
举第四子阿豫
作者：屈大均
朝代：清

行年过始杖，亦已作耆英。犬子生偏晚，鹓雏养渐成。阿婆欢欲抱，而父咳初名。姜酒来亲串，呱呱羡此声。花褓人争送，欢生满月时。月娥金粟种，天帝玉兰枝。上有三兄小，中多一母私。羽毛成立日，吾已杖朝期。银作麒麟小，胸前挂莫多。契名从大士，求福向须陀。饭杂香蕉喂，衣兼绣褓拖。女兄争襁负，不遣日摩娑。家贫无食母，自养益劬劳。剪发初成角，胜冠待拂髦。饮愁双乳少，啼爱数声高。闾史书名罢，光宗望汝曹。孩笑娱尊母，含饴弄未閒。八旬无白发，九十尚红颜。尺寸龙孙嫩，参差雉子斑。旨甘慈旦夕，争食一堂间。尚欠商瞿一，明年五子齐。祗愁无纸笔，不恨少楂梨。井臼梁家妇，耕桑翟氏妻。老莱嬉戏日，犹自作孩提。
举第四子阿豫·其一
作者：屈大均
朝代：清
体裁：五言律诗

行年过始杖，亦已作耆英。犬子生偏晚，鹓雏养渐成。阿婆欢欲抱，而父咳初名。姜酒来亲串，呱呱羡此声。
举第四子阿豫·其三
作者：屈大均
朝代：清
体裁：五言律诗

银作麒麟小，胸前挂莫多。契名从大士，求福向须陀。饭杂香蕉喂，衣兼绣褓拖。女兄争襁负，不遣日摩娑。
举第四子阿豫·其二
作者：屈大均
朝代：清
体裁：五言律诗

花褓人争送，欢生满月时。月娥金粟种，天帝玉兰枝。上有三兄小，中多一母私。羽毛成立日，吾已杖朝期。
举第四子阿豫·其五
作者：屈大均
朝代：清
体裁：五言律诗

孩笑娱尊母，含饴弄未閒。八旬无白发，九十尚红颜。尺寸龙孙嫩，参差雉子斑。旨甘慈旦夕，争食一堂间。
举第四子阿豫·其六
作者：屈大均
朝代：清
体裁：五言律诗

尚欠商瞿一，明年五子齐。祗愁无纸笔，不恨少楂梨。井臼梁家妇，耕桑翟氏妻。老莱嬉戏日，犹自作孩提。
举第四子阿豫·其四
作者：屈大均
朝代：清
体裁：五言律诗

家贫无食母，自养益劬劳。剪发初成角，胜冠待拂髦。饮愁双乳少，啼爱数声高。闾史书名罢，光宗望汝曹。
义象行
作者：屈大均
朝代：清
体裁：古风

将军来从夜郎天，万里旌旗横海边。左右名王膏玉斧，西南君长执金鞭。因之问罪尉佗国，兵胜繇来骄气作。美女聊为歌舞欢，谋臣白有孙吴略。营中何物高嵯峨，十四雄象相荡摩。久向滇池习斗战，凭之触敌计良善。蛮奴一下紫金钩，蹴踏沙场山岳转。岂意中宵敌溃围，不诛庄贾损军威。至尊方有平城厄，丞相频从泸水归。谁言不败繇天幸，自是无功因数奇。神龙失水困蝼蚁，往日风雷嗟已矣。梅鋗关上阵云崩，伏波祠前鼓声死。象兮尽入橐驼群，口衔苜蓿泪纷纷。蕃雏骑向天山道，汉使愁看黑水滨。中间一象独不驯，天子曾封为将军。势每奔腾蹂万马，声如暗哑废千人。曾击长沙城阙碎，如虎如熊谁不爱。皇天不欲兴神州，致使六军齐受害。繇来犬马思报主，况乃瑶光星降汝。曾被雷惊花入牙，御前妙舞如鸾翥。唐朝不拜赤心儿，今日宁降老上师。几夜偷营多伤杀，田单火牛宁足奇。堪嗟巨炮争丛击，战场孤立终难支。皮可寝兮肉可食，死为鬼雄游八极。从来骥也称奇德，人不如兽徒千亿。
乌孙公主
作者：屈大均
朝代：清
体裁：七言绝句

騊駼为食酪为浆，公主悲愁思故乡。黄鹄归飞不可得，岁时一会乌孙王。
乌榄
作者：屈大均
朝代：清
体裁：五言律诗

树树雌雄实，纯乌是木威。红盐乘夜落，玉豉得霜肥。青让回甘草，香怜满袖归。上林人未识，羹和似君稀。
乌江吊项王
作者：屈大均
朝代：清
体裁：古风

力拔山兮天下雄，气盖世兮乃无终。王以天下兮三让，不然汉高无大风。一让兮不杀沛公，鸿门不追至军中。始驱除兮终拱手，禅授之德真重瞳。再让兮不都关中，天府捐弃咸阳宫。故乡彭城不忍舍，鸿沟为界来相攻。三让兮不渡江东，江东吴越地未空。八千子弟倘复起，夫差句践霸可同。江涛怒兮水倒立，大野吹兮多落枫。时不利兮骓一蹶，天之亡我命当穷。死生与虞同一命，蛾眉血兮溅衣红。王多情兮不负季，视季亦与虞兮同。还定三秦忽失约，季负王兮季非忠。不杀义帝季亦杀，三军缟素欺愚蒙。英雄岂必皆好信，势便逐利如转蓬。三杰不言复雠事，董公遮道计殊工。吴芮不杀王不服，弑君之贼乃有躬。义帝无后汉不立，汉之寡恩诚不聪。英雄成败两不义，谁言天授非人功。吁嗟，谁言天授非人功。
乌蛮大滩谒伏波将军祠代景大夫作
作者：屈大均
朝代：清
体裁：古风

乱石截流数千里，大石生人小石死。水小不险水大险，穿舟最患石齿齿。水石喧阗斗不开，水崩石裂声如雷。两岸青峰随帆转，一滩白鸟逐篙回。滩名乌蛮最险恶，伏波往日曾疏凿。功同神禹合俎豆，有庙巍巍镇瓯骆。瓯骆至今遵约束，岁时庙下祭旗纛。祠中铜鼓铸马馀，银钗叩击蛮风俗。麋泠双女僭为王，将军破贼威扬扬。双植金标临涨海，七腰银艾到炎荒。神灵终古槎江在，巨石依然排壁垒。湍流赑怒状军声，势逐牂牁东入海。两江黔郁此朝宗，我溯惊涛欲上邕。千篙日与雷霆战，万马横当水石冲。调兵东征苦不速，番禺九郡未恢复。遇主徒希马伏波，委身未遇刘文叔。将军际会本非常，我忆重兴二十霜。扫荡南交待□命，邀君灵宠早还乡。
乌蛮滩谣
作者：屈大均
朝代：清

乌蛮滩险恶，篙足须齐落。撑得篙湾湾，不愁水乾涸。一滩上一日，水浅不没膝。朝畏铁篙浮，暮愁铜桨出。山凭铜柱镇，水以铁船安。万古将军在，行人路不难。铜柱不妨折，折则交夷灭。铁船不可浮，浮则横人愁。
乌蛮滩谣·其一
作者：屈大均
朝代：清
体裁：古风

乌蛮滩险恶，篙足须齐落。撑得篙湾湾，不愁水乾涸。
乌蛮滩谣·其三
作者：屈大均
朝代：清
体裁：古风

山凭铜柱镇，水以铁船安。万古将军在，行人路不难。
乌蛮滩谣·其二
作者：屈大均
朝代：清
体裁：古风

一滩上一日，水浅不没膝。朝畏铁篙浮，暮愁铜桨出。
乌蛮滩谣·其四
作者：屈大均
朝代：清
体裁：古风

铜柱不妨折，折则交夷灭。铁船不可浮，浮则横人愁。
乌金
作者：屈大均
朝代：清
体裁：五言律诗

乌金营里市，马乳点茶香。汉女烧银鼠，蕃儿跨大羊。红颜如粪土，白骨作垣墙。向晚吹芦管，乌乌断客肠。
乍得
作者：屈大均
朝代：清
体裁：七言律诗

乍得春风不自持，无人亦复舞腰肢。白头最恐花如雪，青鬓偏怜叶似丝。有恨黄莺声咽咽，无情紫蝶影离离。风流好向灵和殿，更与婵娟斗翠眉。
乍晴
作者：屈大均
朝代：清
体裁：五言律诗

天晴晴未定，秋在积阴中。雨决银河尽，雷收铁飓空。朝餐香小菽，夕卧冷焦桐。几席愁沾湿，移书累女童。
乐昌水涨
作者：屈大均
朝代：清
体裁：五言律诗

春水三泷发，惊流两壁飞。蹴天过叠嶂，洒雪乱晴晖。树影连城暗，猿声出浦微。几时捐世事，来此坐渔矶。
乐游原上寻终南隐者不遇
作者：屈大均
朝代：清
体裁：七言绝句

终南万里带秦天，宫阙虚无苍霭边。白阁寻君还紫阁，似闻清啸出风泉。
乙丑元日作
作者：屈大均
朝代：清
体裁：五言律诗

易逢元日暖，难得岁朝春。雨色含山浅，烟光映水新。筐开花胜小，盘出菜丝匀。却笑夭桃朵，颜红不及人。
乙丑岁除作
作者：屈大均
朝代：清

年光微雨后，春发大寒初。花片沾云湿，松声入水虚。酒因慈母饮，诗为小儿书。不记谁家腊，闻莺识岁除。又见蘼芜草，春芽出土膏。岁华愁里失，人事梦中劳。雪以乾风小，泉因细雨高。年年此除夕，努力是醇醪。年年生一口，婚嫁尚无期。蚌蛤三珠日，鸣鸠七子时。孝衰吾岂敢，忠养汝何迟。阿妇殷勤道，威姑百岁姿。灯花因守岁，一倍照愁思。学易偏多过，加年只益悲。寒消阴雨后，春转晓风时。辛苦青盲客，皇天不肯知。稚子眠难早，喧喧到晓钟。煖嫌灯火少，寒恨水云重。莺语催元日，鸡声送大冬。明朝书甲子，又见泪光浓。
乙丑岁除作·其一
作者：屈大均
朝代：清
体裁：五言律诗

年光微雨后，春发大寒初。花片沾云湿，松声入水虚。酒因慈母饮，诗为小儿书。不记谁家腊，闻莺识岁除。
乙丑岁除作·其三
作者：屈大均
朝代：清
体裁：五言律诗

年年生一口，婚嫁尚无期。蚌蛤三珠日，鸣鸠七子时。孝衰吾岂敢，忠养汝何迟。阿妇殷勤道，威姑百岁姿。
乙丑岁除作·其二
作者：屈大均
朝代：清
体裁：五言律诗

又见蘼芜草，春芽出土膏。岁华愁里失，人事梦中劳。雪以乾风小，泉因细雨高。年年此除夕，努力是醇醪。
乙丑岁除作·其五
作者：屈大均
朝代：清
体裁：五言律诗

稚子眠难早，喧喧到晓钟。煖嫌灯火少，寒恨水云重。莺语催元日，鸡声送大冬。明朝书甲子，又见泪光浓。
乙丑岁除作·其四
作者：屈大均
朝代：清
体裁：五言律诗

灯花因守岁，一倍照愁思。学易偏多过，加年只益悲。寒消阴雨后，春转晓风时。辛苦青盲客，皇天不肯知。
乙丑腊月十三日恭遇慈大人八十二岁生日喜赋
作者：屈大均
朝代：清

诗人歌寿母，令我亦同然。白发俱难老，黄流更驻年。人分长命缕，客至小春天。岁岁萱花会，无穷是此筵。炎洲春色早，腊月已阳和。花使高堂笑，莺教稚子歌。老莱欢不已，长袖舞偏多。煖日迟迟好，无令百岁过。八十二春秋，麻姑未白头。长年乞王母，介福与康侯。称老吾何敢，承欢恐未周。儿孙是萱草，岁岁赖忘忧。儿年一甲子，发白与亲同。养志惟高尚，遭时且固穷。莺花知汉腊，儿女解秦风。白露蒹葭冷，全家水曲中。朱萼身虽老，连枝得弟昆。无营三处子，有道一曾孙。南雪多为雨，西山半入园。孀慈无事极，日夕御轻轩。白华磨错久，无欲是生平。有耻甘违世，非时敢殉名。晨羞牲鼎少，夕卧水烟清。以道为甘毳，苍苍识此情。七尺人难许，归耕已十秋。亲安因不仕，母老复何求。妇汲朝临涧，儿樵晚下丘。陔边春草色，日夕更思柔。乔木宋时村，安亲一小园。白头乌子母，新粉竹儿孙。古老衣冠在，虚无手泽存。先公如不没，九十一乡尊。
乙丑腊月十三日恭遇慈大人八十二岁生日喜赋·其一
作者：屈大均
朝代：清
体裁：五言律诗

诗人歌寿母，令我亦同然。白发俱难老，黄流更驻年。人分长命缕，客至小春天。岁岁萱花会，无穷是此筵。
乙丑腊月十三日恭遇慈大人八十二岁生日喜赋·其七
作者：屈大均
朝代：清
体裁：五言律诗

七尺人难许，归耕已十秋。亲安因不仕，母老复何求。妇汲朝临涧，儿樵晚下丘。陔边春草色，日夕更思柔。
乙丑腊月十三日恭遇慈大人八十二岁生日喜赋·其三
作者：屈大均
朝代：清
体裁：五言律诗

八十二春秋，麻姑未白头。长年乞王母，介福与康侯。称老吾何敢，承欢恐未周。儿孙是萱草，岁岁赖忘忧。
乙丑腊月十三日恭遇慈大人八十二岁生日喜赋·其二
作者：屈大均
朝代：清
体裁：五言律诗

炎洲春色早，腊月已阳和。花使高堂笑，莺教稚子歌。老莱欢不已，长袖舞偏多。煖日迟迟好，无令百岁过。
乙丑腊月十三日恭遇慈大人八十二岁生日喜赋·其五
作者：屈大均
朝代：清
体裁：五言律诗

朱萼身虽老，连枝得弟昆。无营三处子，有道一曾孙。南雪多为雨，西山半入园。孀慈无事极，日夕御轻轩。
乙丑腊月十三日恭遇慈大人八十二岁生日喜赋·其八
作者：屈大均
朝代：清
体裁：五言律诗

乔木宋时村，安亲一小园。白头乌子母，新粉竹儿孙。古老衣冠在，虚无手泽存。先公如不没，九十一乡尊。
乙丑腊月十三日恭遇慈大人八十二岁生日喜赋·其六
作者：屈大均
朝代：清
体裁：五言律诗

白华磨错久，无欲是生平。有耻甘违世，非时敢殉名。晨羞牲鼎少，夕卧水烟清。以道为甘毳，苍苍识此情。
乙丑腊月十三日恭遇慈大人八十二岁生日喜赋·其四
作者：屈大均
朝代：清
体裁：五言律诗

儿年一甲子，发白与亲同。养志惟高尚，遭时且固穷。莺花知汉腊，儿女解秦风。白露蒹葭冷，全家水曲中。
乙亥生日病中作
作者：屈大均
朝代：清

未殉黄泉忍有身，劬劳此日益沾巾。生辰岂复知重九，明发空然念二人。蒿蔚忧思成贱草，蜉蝣变化本微尘。自今不惜先朝露，有愧瓶罍是鲜民。无能代死格高旻，苫块馀年过六旬。致毁敢当衰老日，胜丧思作孝慈人。频开几杖祠尊老，不使妻孥拜贱辰。怙恃今朝成永感，白头孺慕向谁陈。枉度浮生八八春，无成但作毁伤人。亲终此日方称老，家弊何年始逐贫。松为先朝根半固，桂生南国味全辛。无穷天地惟哀痛，洒泪空知怨不辰。年年生日舞莱衣，今但堂前拜素帏。尚可支床同阮籍，会须庐墓学罗威。啼鹃血尽声难久，病鹤神伤梦亦稀。膝下婆娑终已矣，茫茫肤发欲安归。少孤尚识先公墓，手种苍松已十围。祔葬自知同穴是，于场谁谓独居非。无多虎迹心休怖，有限猿声泪莫挥。母鸡酸辛同此日，堂空不见旧庭闱。岁岁躬耕却忍饥，无馀筋力到甘肥。未衰人已欺玄鬓，垂死天犹妒白衣。芝草未知何代物，梅花自是昔贤薇。重阳凄怆非霜露，生日从来血泪挥。
乙亥生日病中作·其一
作者：屈大均
朝代：清
体裁：七言律诗

未殉黄泉忍有身，劬劳此日益沾巾。生辰岂复知重九，明发空然念二人。蒿蔚忧思成贱草，蜉蝣变化本微尘。自今不惜先朝露，有愧瓶罍是鲜民。
乙亥生日病中作·其三
作者：屈大均
朝代：清
体裁：七言律诗

枉度浮生八八春，无成但作毁伤人。亲终此日方称老，家弊何年始逐贫。松为先朝根半固，桂生南国味全辛。无穷天地惟哀痛，洒泪空知怨不辰。
乙亥生日病中作·其二
作者：屈大均
朝代：清
体裁：七言律诗

无能代死格高旻，苫块馀年过六旬。致毁敢当衰老日，胜丧思作孝慈人。频开几杖祠尊老，不使妻孥拜贱辰。怙恃今朝成永感，白头孺慕向谁陈。
乙亥生日病中作·其五
作者：屈大均
朝代：清
体裁：七言律诗

少孤尚识先公墓，手种苍松已十围。祔葬自知同穴是，于场谁谓独居非。无多虎迹心休怖，有限猿声泪莫挥。母鸡酸辛同此日，堂空不见旧庭闱。
乙亥生日病中作·其六
作者：屈大均
朝代：清
体裁：七言律诗

岁岁躬耕却忍饥，无馀筋力到甘肥。未衰人已欺玄鬓，垂死天犹妒白衣。芝草未知何代物，梅花自是昔贤薇。重阳凄怆非霜露，生日从来血泪挥。
乙亥生日病中作·其四
作者：屈大均
朝代：清
体裁：七言律诗

年年生日舞莱衣，今但堂前拜素帏。尚可支床同阮籍，会须庐墓学罗威。啼鹃血尽声难久，病鹤神伤梦亦稀。膝下婆娑终已矣，茫茫肤发欲安归。
九张机
作者：屈大均
朝代：清
体裁：词

春罗。蝶红蝶白各花窠。鲜花食尽难成茧，何如蚕子，雌雄食叶，三日即成蝶。
九日
作者：屈大均
朝代：清
体裁：五言律诗

九日宜长久，嘉辰得几何。贫愁高咏少，老恨远游多。酒以黄花好，羹因紫蟹和。荒沈吾已矣，嵇阮梦相过。
九日
作者：屈大均
朝代：清
体裁：五言律诗

西风吹白雁，天半落秋声。感此无衣客，登高赋不成。并门横大漠，涞水绕长城。惜别那能醉，樽中酒自清。
九日与客登潮泉山观潮泉作
作者：屈大均
朝代：清
体裁：七言律诗

峡口千峰紫翠招，维舟且复上烟霄。山无旦暮含江雨，泉有雌雄应海潮。四座花飞争上酒，中流松卧忽成桥。幽寻正及登高节，一路秋光逐画桡。
九日承王骠骑邀集东皋有赋
作者：屈大均
朝代：清

东皋亦似兰亭会，上巳何如九日觞。菊为将军开紫笑，梅因逸少吐红香。三江水到鱼珠阔，二峤云连雁翅长。南武自来天府地，英雄衰白一沾裳。谢公棋墅此松林，化碧痕馀秋草深。散带且挥桓氏弹，和歌休怆雍门琴。弓开更奋双猿势，箭落时惊一雁心。暮拥黄云归路暝，野风吹帽影萧森。越王台枕玉山平，并骑登高结束轻。戏马风流还九日，射雕人地且三城。将归丽句雄笳鼓，未醉香醇困步兵。笑插黄花忧未遍，教添紫菊向长缨。
九日承王骠骑邀集东皋有赋·其一
作者：屈大均
朝代：清
体裁：七言律诗

东皋亦似兰亭会，上巳何如九日觞。菊为将军开紫笑，梅因逸少吐红香。三江水到鱼珠阔，二峤云连雁翅长。南武自来天府地，英雄衰白一沾裳。
九日承王骠骑邀集东皋有赋·其三
作者：屈大均
朝代：清
体裁：七言律诗

越王台枕玉山平，并骑登高结束轻。戏马风流还九日，射雕人地且三城。将归丽句雄笳鼓，未醉香醇困步兵。笑插黄花忧未遍，教添紫菊向长缨。
九日承王骠骑邀集东皋有赋·其二
作者：屈大均
朝代：清
体裁：七言律诗

谢公棋墅此松林，化碧痕馀秋草深。散带且挥桓氏弹，和歌休怆雍门琴。弓开更奋双猿势，箭落时惊一雁心。暮拥黄云归路暝，野风吹帽影萧森。
九日舟经清远峡登高有作
作者：屈大均
朝代：清

登高何处踏苍苔，系舸轩辕庶子台。三峡东西千嶂合，二禺南北一江开。松楸有泪流霜引，猿狖无声落叶催。典尽寒衣当岁晏，芦花难禦雪花来。登高未后故林期，霜露频当悽怆时。鸿雁自知南向早，梅花谁道北开迟。无情潮汐惟中宿，有恨云山是九疑。断绝禺阳双帝子，吹残阮隃更无枝。登高愁似送将归，木落山空祗夕晖。红叶有霜终日醉，黄花多露一秋肥。萧条返舍馀长剑，潦倒干人失布衣。寄语江间渔父好，白鸥无食向君飞。登高且喜傍乡关，慷慨能销壮士颜。四海龙蛇悲已尽，一夫鸿鹄恨多閒。青年汗血龙媒蹀，白首衣裳雉子斑。膝下欢娱谁九日，黄花插满绿萱间。
九日舟经清远峡登高有作·其一
作者：屈大均
朝代：清
体裁：七言律诗

登高何处踏苍苔，系舸轩辕庶子台。三峡东西千嶂合，二禺南北一江开。松楸有泪流霜引，猿狖无声落叶催。典尽寒衣当岁晏，芦花难禦雪花来。
九日舟经清远峡登高有作·其三
作者：屈大均
朝代：清
体裁：七言律诗

登高愁似送将归，木落山空祗夕晖。红叶有霜终日醉，黄花多露一秋肥。萧条返舍馀长剑，潦倒干人失布衣。寄语江间渔父好，白鸥无食向君飞。
九日舟经清远峡登高有作·其二
作者：屈大均
朝代：清
体裁：七言律诗

登高未后故林期，霜露频当悽怆时。鸿雁自知南向早，梅花谁道北开迟。无情潮汐惟中宿，有恨云山是九疑。断绝禺阳双帝子，吹残阮隃更无枝。
九日舟经清远峡登高有作·其四
作者：屈大均
朝代：清
体裁：七言律诗

登高且喜傍乡关，慷慨能销壮士颜。四海龙蛇悲已尽，一夫鸿鹄恨多閒。青年汗血龙媒蹀，白首衣裳雉子斑。膝下欢娱谁九日，黄花插满绿萱间。
九日过李十一二耆山房赋赠
作者：屈大均
朝代：清
体裁：古风

白昼婆娑古树下，华堂无事招儒雅。苏门高士过弹琴，天宝将军来画马。此日重阳黄菊开，寂寥馀我登高台。被发狂游人削迹，持觞高论尔怜才。江山战后秋无色，天地穷阴消不得。周王兵士化沙虫，汉代衣冠委荆棘。君家殉国有难兄，散尽黄金事不成。脊令空抱苌弘血，鸿雁犹吞伍尚声。我在山中无素业，一遇屠沽欢笑接。道成不屑居神仙，气使翻然作游侠。为君题诗花萼楼，羽声慷慨谁不愁。
九日送程生
作者：屈大均
朝代：清
体裁：古风

不忍登高去，自怜秋思孤。菊花陶令有，竹叶少陵无。又送将归客，翩翩江与湖。心随凫雁远，一片在菰蒲。
九日集陈大夫署中
作者：屈大均
朝代：清
体裁：五言律诗

落叶将蝉去，浮云逐雁来。可怜出塞客，不上望乡台。贾屋悬歌席，滹沱泻酒杯。佳晨同戏马，聊倚宋公才。
九星岩
作者：屈大均
朝代：清
体裁：七言律诗

星岩胜概甲泷东，玉乳泠泠下碧空。万壑芙蓉生洞穴，千林薜荔隐房栊。云根气作朝朝雨，石角声含夜夜风。琴鹤相随宜此地，振衣时上玉虚宫。
九月
作者：屈大均
朝代：清
体裁：七言绝句

九月辽东衰草多，飞霜乱下白狼河。人人马上吹芦管，夜夜城头枕铁戈。
九月初十夕
作者：屈大均
朝代：清
体裁：五言律诗

风起知霜降，萧斋气尚寒。未消三日病，已得一秋安。药饵将书换，花枝拥被看。烧泥生熟半，斟酌欲分兰。
九月望后梅已数花先黄菊而发喜赋
作者：屈大均
朝代：清
体裁：七言绝句

霜降初寒即吐花，不教黄菊擅陶家。篱边秋色兼春色，别作幽人一岁华。
九月药亭宅见梅
作者：屈大均
朝代：清
体裁：五言律诗

梅喜炎州暖，长开在菊前。年芳能自早，秋色为君妍。朔雪从无地，南花更有天。忘忧须此物，泛泛酒杯传。
九疑
作者：屈大均
朝代：清
体裁：五言律诗

帝舜登仙后，衣冠葬在斯。九山相似处，二女莫从时。斑竹空多泪，苍梧不忍思。千秋哀怨曲，祗有楚臣知。
乞砚行
作者：屈大均
朝代：清
体裁：古风

羚羊峡东惟端溪，水岩之口临江低。石师匍匐下绝磴，中穿四洞先东西。使君最嗜紫云片，脚踏青天割为砚。青花细细似微尘，蕉叶白中时隐见。空濛雨气成黄龙，欲散不散浮水面。猪肝淡紫方新鲜，带血千年色未变。中间火捺晕如钱，半壁阴沉望似烟。翡翠朱砂非一种，斑斑麻鹊点多圆。斯是水岩石中髓，水之精华结渊底。就中纯粹含乾德，纷纷脂玉惭肌理。入手温然煖若春，浮动心花兼意蕊。姑射冰凝总在神，昭仪膏滑那濡水。玉骨虽刚按似柔，生气周身无不靡。鸲鹆何须活眼多，云霞亦是空天滓。使君命匠细磨砻，中有三方最高美。其馀浸润水盘中，水碧金膏尽糠秕。分我东洞一大脔，似方非方非石子。纵横六寸甚端厚，蕉叶青花相间起。前者两片琢未成，赠我已与琼瑶似。使君割爱本非常，不贪为宝吾难已。连城之璧妄希求，腼颜未免秦人耻。何物能为十五城，赋诗适自呈媸鄙。使君作者本多才，笑我布鼓持当雷。不须狡狯凭诗笔，自有神明契合来。
乞顾生写真
作者：屈大均
朝代：清

两世名家作画师，黄荃父子及徐熙。太仓顾氏今神妙，待诏金门有虎儿。三十重过好写真，不愁朱渐夺精神。尽君七尺吴淞绢，画取离骚一后身。岩泉置我未为非，更写婵娟伴少微。吴氏当风高士带，曹家出水美人衣。春蚕乞吐笔端丝，焦墨痕中布色迟。又作吴装缣素上，维摩天女两花枝。飞白轻云益有神，颊毫添取逼天真。长教居士传金粟，益使裴公作玉人。移入神气一毫端，汉有狂奴在素纨。异日桐江来物色，羊裘好与故人看。
乞顾生写真·其一
作者：屈大均
朝代：清
体裁：七言绝句

两世名家作画师，黄荃父子及徐熙。太仓顾氏今神妙，待诏金门有虎儿。
乞顾生写真·其三
作者：屈大均
朝代：清
体裁：七言绝句

岩泉置我未为非，更写婵娟伴少微。吴氏当风高士带，曹家出水美人衣。
乞顾生写真·其二
作者：屈大均
朝代：清
体裁：七言绝句

三十重过好写真，不愁朱渐夺精神。尽君七尺吴淞绢，画取离骚一后身。
乞顾生写真·其五
作者：屈大均
朝代：清
体裁：七言绝句

飞白轻云益有神，颊毫添取逼天真。长教居士传金粟，益使裴公作玉人。
乞顾生写真·其六
作者：屈大均
朝代：清
体裁：七言绝句

移入神气一毫端，汉有狂奴在素纨。异日桐江来物色，羊裘好与故人看。
乞顾生写真·其四
作者：屈大均
朝代：清
体裁：七言绝句

春蚕乞吐笔端丝，焦墨痕中布色迟。又作吴装缣素上，维摩天女两花枝。
书广东陈督学册子
作者：屈大均
朝代：清

斯道濂溪后，江门是大宗。今君至南越，何以起文恭。玉振微言在，苔生古路封。楚云台咫尺，几杖愿相从。炎方文学地，教育忆庄渠。吾道先无欲，人师不在书。愿将时雨化，长被祝融墟。更为修文献，编成进玉除。
书广东陈督学册子·其一
作者：屈大均
朝代：清
体裁：五言律诗

斯道濂溪后，江门是大宗。今君至南越，何以起文恭。玉振微言在，苔生古路封。楚云台咫尺，几杖愿相从。
书广东陈督学册子·其二
作者：屈大均
朝代：清
体裁：五言律诗

炎方文学地，教育忆庄渠。吾道先无欲，人师不在书。愿将时雨化，长被祝融墟。更为修文献，编成进玉除。
书胡春坊述祖德诗后
作者：屈大均
朝代：清

海邑多遗爱，人思子大夫。精灵三粤在，俎豆百蛮孤。功德光前史，文章启后儒。贤孙能早达，展拜到松梧。丕承惟烈祖，大雅有慈孙。作颂歌先德，流声满越门。精微为孝享，羽翼是文言。肃肃典型在，钦哉汝后昆。
书胡春坊述祖德诗后·其一
作者：屈大均
朝代：清
体裁：五言律诗

海邑多遗爱，人思子大夫。精灵三粤在，俎豆百蛮孤。功德光前史，文章启后儒。贤孙能早达，展拜到松梧。
书胡春坊述祖德诗后·其二
作者：屈大均
朝代：清
体裁：五言律诗

丕承惟烈祖，大雅有慈孙。作颂歌先德，流声满越门。精微为孝享，羽翼是文言。肃肃典型在，钦哉汝后昆。
买陂塘 五首 其三
作者：屈大均
朝代：清

买陂塘、水通珠海，香螺红蟹多有。江瑶琐？争膏滑，不向老渔分取。秋涨后。鱼大上、黄花白饭量同斗。纤鳞巨口。向紫蓼开边，丹枫螺处，斟酌更杯酒。溪桥畔，忙问花翁在否如今酣饮非旧。吴酸越辣多滋味，方法早教山妇。君击缶。歌莫辍、河清可俟须人寿。疏星满罶。正霜月留空，暮天萧爽、啸咏莫回首。
买陂塘 其一 五首
作者：屈大均
朝代：清
体裁：词

买陂塘，半栽芹菜，一冬香满茎叶。浮田更种南园蕹，青与翠萍相接。教弄楫。须小摘，田田未碍荷钱叠。凫鸥乱喋，怕罾子抛来，裙儿湔去，摇动一天月。吴淞上，闻道莼丝最滑，曾同吴女春掇。鲈鱼岂似吾乡好，风味水芹还绝。根似雪。菹一半、甘馨更与茼蒿别。金齑细切。作素馔伊蒲，清斋树下，日夕抱禅悦。
买陂塘 其三 五首
作者：屈大均
朝代：清
体裁：词

买陂塘、水通珠海，香螺红蟹多有。江瑶琐�争膏滑，不向老渔分取。秋涨后。鱼大上、黄花白饭量同斗。纤鳞巨口。向紫蓼开边，丹枫螺处，斟酌更杯酒。溪桥畔，忙问花翁在否如今酣饮非旧。吴酸越辣多滋味，方法早教山妇。君击缶。歌莫辍、河清可俟须人寿。疏星满罶。正霜月留空，暮天萧爽、啸咏莫回首。
买陂塘 其二 五首
作者：屈大均
朝代：清
体裁：词

买陂塘、半圆杨柳，荔枝偏要临水。鸳鸯教向珊瑚影，看杀宋香陈紫。当小至。抛一颗、游鱼争唼扬冰翅。含霞吐绮。把黑叶离离，朱苞烨烨，消受当芳饵。鸣琴去，舟逐兰苕翡翠。匏巴机赤忘矣。金盘玉箸休相忆，差与赤樱相似。君且止。休钓国、桃枝用尽谁知尔。皤皤奈此。更酒浸芙蓉，丹调菡萏，笑逐采莲子。
买陂塘 其五 五首
作者：屈大均
朝代：清
体裁：词

买陂塘、尽栽莲种，白莲花比红好。贪伊多藕休伤叶，看作露房偏早。花卖了。把叶叶、香萝包饭尝新稻。芙蓉半槁。又子乳茨菰，笋肥茭白，生满接洲岛。荷花荡，似向姑胥取到。菱歌禁得多少。鵁鶄鸂鶒休争宿，尽有五湖烟草。君莫笑。舟上女、搴裙踏藕多娇小。莲茎弄倒。令谁佩风裳，三秋历乱，蒲柳笑先老。
买陂塘 其四 五首
作者：屈大均
朝代：清
体裁：词

买陂塘、养多鱼种，养鱼经好须读。鱼花浮满桃花水，鱼户一春争漉。新雨足。放万个鱼秧、半是西江族。魿三鲩六。任嫩草青青，浮萍片片，去果水梭腹。拖罛好，时用琅玕袅竹。鱼生飞乱红玉。谁持脍具来相访，兼为荔枝都熟。莼更绿。齑豉下、羹鱼饭稻随风俗。量鱼论斛。是蛋客生涯，鲛人事业，水国作汤沐。
买陂塘·五首
作者：屈大均
朝代：清

买陂塘，半栽芹菜，一冬香满茎叶。浮田更种南园蕹，青与翠萍相接。教弄楫。须小摘，田田未碍荷钱叠。凫鸥乱喋，怕罾子抛来，裙儿湔去，摇动一天月。吴淞上，闻道莼丝最滑，曾同吴女春掇。鲈鱼岂似吾乡好，风味水芹还绝。根似雪。菹一半、甘馨更与茼蒿别。金齑细切。作素馔伊蒲，清斋树下，日夕抱禅悦。买陂塘、半圆杨柳，荔枝偏要临水。鸳鸯教向珊瑚影，看杀宋香陈紫。当小至。抛一颗、游鱼争唼扬冰翅。含霞吐绮。把黑叶离离，朱苞烨烨，消受当芳饵。鸣琴去，舟逐兰苕翡翠。匏巴机赤忘矣。金盘玉箸休相忆，差与赤樱相似。君且止。休钓国、桃枝用尽谁知尔。皤皤奈此。更酒浸芙蓉，丹调菡萏，笑逐采莲子。买陂塘、水通珠海，香螺红蟹多有。江瑶琐？争膏滑，不向老渔分取。秋涨后。鱼大上、黄花白饭量同斗。纤鳞巨口。向紫蓼开边，丹枫螺处，斟酌更杯酒。溪桥畔，忙问花翁在否如今酣饮非旧。吴酸越辣多滋味，方法早教山妇。君击缶。歌莫辍、河清可俟须人寿。疏星满罶。正霜月留空，暮天萧爽、啸咏莫回首。买陂塘、养多鱼种，养鱼经好须读。鱼花浮满桃花水，鱼户一春争漉。新雨足。放万个鱼秧、半是西江族。魿三鲩六。任嫩草青青，浮萍片片，去果水梭腹。拖罛好，时用琅玕袅竹。鱼生飞乱红玉。谁持脍具来相访，兼为荔枝都熟。莼更绿。齑豉下、羹鱼饭稻随风俗。量鱼论斛。是蛋客生涯，鲛人事业，水国作汤沐。买陂塘、尽栽莲种，白莲花比红好。贪伊多藕休伤叶，看作露房偏早。花卖了。把叶叶、香萝包饭尝新稻。芙蓉半槁。又子乳茨菰，笋肥茭白，生满接洲岛。荷花荡，似向姑胥取到。菱歌禁得多少。鵁鶄鸂鶒休争宿，尽有五湖烟草。君莫笑。舟上女、搴裙踏藕多娇小。莲茎弄倒。令谁佩风裳，三秋历乱，蒲柳笑先老。
买陂塘·仲春六莹堂宴集
作者：屈大均
朝代：清
体裁：词

为听歌、满堂魂悄，吴音争奈清婉。风流串戏多骚客，酒待曲终方劝。人气暖。吹几阵、红香影向氍毹乱。莺长燕短。任珠斗光低，玉壶声尽，犹未放金碗。如泥后，惟有龙蛇出腕。裙裾都与书满。千花万柳共驱使，生怕绮筵云散。君不见。金粟老、神仙富贵从舒卷。沉冥未晚。正细雨轻烟，似他人柳，眠起不胜软。
买陂塘·奉陪王太守、俞别驾、佟大令雨泛西湖作，起句同用张翥
作者：屈大均
朝代：清
体裁：词

涨西湖、半篙新雨，画船初试烟水。知君虽作湖山主，心与海鸥相似。秋欲至，荷叶外、微茫渐识芦花起。溪头洞尾。向山影沉浮，泉花喷薄，频得白鱼喜。长桥畔，灯火渔村尚未。疏钟微出苍翠。兰桡荡漾无人见，教驻数声歌吹。觞并止。堤上步、沿洄稍近黄塘寺。林枫乍坠。正宿鸟巢边，凉风萧飒，心动欲归矣。
买鱼词
作者：屈大均
朝代：清

买鱼争唤向烟波，摇橹无如弱腕何。人好遂令鱼亦好，钱多不觉笑逾多。两日羚羊峡上居，鲥鱼下酒不曾虚。小姑鱼贵人偏买，用尽金钱为买鱼。
买鱼词·其一
作者：屈大均
朝代：清
体裁：七言绝句

买鱼争唤向烟波，摇橹无如弱腕何。人好遂令鱼亦好，钱多不觉笑逾多。
买鱼词·其二
作者：屈大均
朝代：清
体裁：七言绝句

两日羚羊峡上居，鲥鱼下酒不曾虚。小姑鱼贵人偏买，用尽金钱为买鱼。
乱帆
作者：屈大均
朝代：清
体裁：五言律诗

乱帆争落日，十幅总云轻。势定知风小，飞低与水平。纷纷无近远，片片在空明。中有楚渔父，沧浪歌几声。
乳源出水岩采雪花赠高士周孝廉诩
作者：屈大均
朝代：清
体裁：五言律诗

乳山多异卉，岁晏发寒林。不作冰霜色，谁知草木心。幽香盈石室，素影傍瑶琴。迟暮吾何惜，凭将答所钦。
二妃操 其一 益阳王妃
作者：屈大均
朝代：清
体裁：古风

为我殓王，送之北邙。誓将从汝，不惜新丧。王魂已归土，同穴终何补。利刃怀满身，欲切奴为脯。奴血何淋漓，痛楚莫予侮。自刭以报王，黄泉相鼓舞。
二妃操 其二 滋阳王妃
作者：屈大均
朝代：清
体裁：古风

夫为王，妃是我。皎如霜，身可裸。何必衣与裳，礼义为包裹。天留一缕丝，以为绝命资。徒劳强暴守，蝉蜕不曾知。
二妃操·益阳王妃
作者：屈大均
朝代：清

为我殓王，送之北邙。誓将从汝，不惜新丧。王魂已归土，同穴终何补。利刃怀满身，欲切奴为脯。奴血何淋漓，痛楚莫予侮。自刭以报王，黄泉相鼓舞。夫为王，妃是我。皎如霜，身可裸。何必衣与裳，礼义为包裹。天留一缕丝，以为绝命资。徒劳强暴守，蝉蜕不曾知。
二石楼下有怀
作者：屈大均
朝代：清
体裁：五言律诗

天边二石楼，水帘不上钩。玉女窗如月，白云开向秋。悠悠紫芝唱，处处羽觞流。不见王孙返，猿声万壑愁。
二禺
作者：屈大均
朝代：清
体裁：七言绝句

南禺峰与北禺齐，绝壁交飞万仞梯。帝子箫声殊未绝，松风吹水暮凄凄。
于两大人冢旁作予生圹书示儿辈
作者：屈大均
朝代：清

吾生犹有事，且莫作蜉蝣。骨肉未归土，衣冠先首丘。招魂新些只，裸葬古风流。三尺依亲墓，应宽千岁忧。天坠玉棺迟，斑斑沐椁宜。千年凝虎魄，四面沥松脂。速葬伤贫窭，长号失圣慈。为亲荐蝼蚁，吾穴莫教移。未能即蝉蜕，风露且胜秋。速化复何恨，长生安所求。九原依父母，千载作松楸。他日薪多衣，吾归此一抔。生前违孝养，死去报劬劳。杖几空山冷，庭闱宿草高。从旁作玄冢，向下即兰皋。壤树先儿辈，毋烦畚锸操。无山堪筮宅，祔葬未违亲。幸有全归日，嗟非不朽人。云开千嶂暖，水漾一溪春。筑室先居此，三年待返真。子綦虽丧我，桑户尚为人。处顺从吾适，安时任此真。漆园自知化，姑射且凝神。生圹经营早，依依为二亲。未丧孤生质，犹存半死身。桐焦空有尾，松老欲无鳞。沟壑难忘日，渊冰易坠人。先茔欣得祔，免作道旁尘。
于两大人冢旁作予生圹书示儿辈·其一
作者：屈大均
朝代：清
体裁：五言律诗

吾生犹有事，且莫作蜉蝣。骨肉未归土，衣冠先首丘。招魂新些只，裸葬古风流。三尺依亲墓，应宽千岁忧。